Ekainaren 17tik 19ra Donostiako bulebarrean kanpaldia egingo dute ELA, ESK, LAB eta UGT sindikatuek deituta. Ekainaren 19an bederatzi hilabete beteko dira greba hasi zela. Ia langile guztiak emakumek dira.\nKanpaldia ekainaren 17tik 19ra izango da. Argazkian grebalariak protestarako deia egiten. Argazkia: ELA.\nLangileek soldata arrakala gainditzea dute helburu nagusi. Gipuzkoako epaitegiak eta komisariak garbitzen dituzte eta haien jarduna kaleko garbitzaileekin (ia denak gizonak) alderatu izan dute. Sindikatuen kalkuluen arabera, komisarietako langileek %13 gutxiago kobratzen dute eta epaitegietakoek %7 gutxiago.\nSoldata arrakala oinarrizko soldatan bezala osagarrietan ere badela salatu dute. Lan hitzarmenean toxikotasun eta nekagarritasun plusak araututa daude, baina ez zaie halakorik aplikatzen, arriskuko lanik ez dutela egiten argudiatuta. Sindikatuak prest daude gaia epaitegietara eramateko, haien ustez langileek arriskua badutelako eta epaia irabaziko balute, eta gehigarriak kobratuko balituzte, soldata %20tik %30 bitartean igoko litzaieke.\nApirilaren 29an, Donostiako Kaxilda liburu-dendan Emakumeak greban mahai-ingurua antolatu zuten ELAk eta ARGIAk elkarlanean, eta hizlarien artean izan zen Nekane Zabala Hernaniko polizi-etxearen garbitzailea. Estitxu Eizagirrek bere blogean jaso zuen langile grebalariak haien borrokaz kontatutakoa: “Kale garbitzaileekin parekatu behar ditugu epaitegi eta komisaldegi barruko garbitzaileon baldintzak, soldata arrakala gainditzeko”\nKanal hauetan artxibatua: Prekarietatea | Sexismoa | Emakume langileen eskubideak


EUSKAL LANGILEEN ALDERDIAREN BEHARRA (PERTUR) | Aurrera langileria\nEUSKAL LANGILEEN ALDERDIAREN BEHARRA (PERTUR) Leave a comment\nBeste behin ere, Perturrek idatziktako Otzagabia Ponentziaren hainbat pasarte dakarkizuegu, baina oraingo honetan 1. zatian, “Euskal langileen alderdiaren beharra”, zentratuz.\nEuskal Herriko Alderdi Komunistaren berregituraketa hain beharrezkoa dugun honetan, lan honek marxista-leninista euskaldunontzat sekulako garrantzia duela iruditzen zaigu.\nHala ere, badira aipatu beharreko pare bat gauza:\nAlde batetik, egun demokrazia-burgesan eta euskal burgesia inperialismo mendebaldarraren egituretan sartuta egonda, ezin da burgesia-ttipia bere osotasunean Euskal Herri Langilearen parte gisa hartu (beharbada bai ez- esplotatzailea edo langile aristokraziaren parte ez diren langile intelektual edota profesio liberaletan jarduten dutenak).\nBestetik, inperialismoaren kontraesanen etengabeko areagotzearen eta honen erreakziorako joeraren ondorioz, egun abangoardiako Alderdia semi-klandestinoa izan behar duela uste dugu, eta hau oso argi geratzen ez dela (erreformistek beren onurarako erabili zutena).\nEdonola ere, Otzagabia Ponentzia osorik irakurtzea gomendatzen dugu, amaierako loturan eskuragarri dagoena.\nEUSKAL IRAULTZAREN TEORIARI BURUZ\nBistakoa da, egun, ez dagoela garatua euskal iraultzaren teoria oso bat. Hori da, alde batetik, iraultza horren lehen uneak baino igarotzen ari ez garelako eta logikoki badira gauza asko aurreikusi ezin daitezkeenak (argitu behar da “lehen uneak” esaten dugunean, iraultza bat amaitzetik urrun dagoela botere politikoaren eskuratzearekin) eta, bestetik, ez delako teoria motako lana izan gehien egin dena Euskadin urte hauetan zehar.\nHala ere, Euskadiko borrokaren esperientzia aberatsak, aurre-egite eta atzerakadek, jarreren argitzapenak, elementu serie bat aurreratzea ahalbidetzen digute, zeintzuen oinarrian teoria hori eraikitzen joateko. Elementu hauetariko batzuk komunak dira, edo gutxienez beste esperientzia iraultzaileekikoei antzekoak, beste batzuk bereizgarriak diren bitartean, hots, euskal kasuari ezaugarri propio batzuk ematen diote.\nHorietako lehena, ezbairik gabe, euskal iraultzaren izate autonomoa da, iraultza nazionala izatea; nazionala, bi estatu zentralistaz zapaldutako herri baten eremuaren baitan, nahiz eta, bistan denez, banaketa hori bi eremu estataletan forma ezberdinetan agertzea eragin haietako bakoitzean.\nEuskal iraultza, iraultza nazionala da, Euskadin, herri gisako askapenean interesatutako klase bakarrak klase potentzialki iraultzaileak direlako, klase herrikoiak. Euskadin ez dago euskal Estatu baten eraikuntzan interesatutako klase burgesik; Euskadin borroka nazionalaren zuzendaritza burgesiaren eskuetatik -1936n protagonizatu zuena- herri-klaseen, EHLren, eskuetara igaro da, bere behargin klasea buru.\nIraultza nazionala da objetiboki iraultzailea den egitate nazional batetik datorrelako. Hau egunetik egunera nabariago erakusten ari den zerbait da, eta gaur kokapen estatalistak defendatzen dituztenak agian bihar ere hauteman dezaketena.\nBaina zerbait gehiago da: iraultzak ez datoz bakarrik determinismo ekonomiko edo politiko batez emanak; iraultzak sortzen dira, eraikitzen dira. Eta euskal iraultza, iraultza nazionala da baita ere herri baten bere ezabatzearen aurkako borrokatik jaiotzen delako, bere hizkuntzaren, bere kulturaren, bere erakundeen ezabatzearen aurka, berreraikitze nazionaleko prozesua dakarrelako, herri gisako forma kultural eta politiko propioenak.Borrokaren hedadura hau antzematen ez bada -“abertzalea” izatea deitzen duguna zehazten duena- baten batzuei boluntarista iruditu ahal zaiena, ezin da ulertu egun lortu duen indarra eta garapena. Ezin da ulertu ezta ere gure herrialdeko bi zatien birbatzearen aldarrikapena. Eta hau garrantzitsua da: borroka nazionala ez Euskadin iraultzailea soilik izatez hala delako, baizik eta herri batek eta herri horren sektore batzuek -kontraesanez beteta, egia da- nahi izan, borrokatu eta askotan hil direlako horrela izateagatik.\nGuzti honek euskal iraultza, iraultza ekonomikoa (sozialista) eta politikoa (Estatu baten sorkuntza) soilik ez izatea dakar, baizik eta kulturala ere, hots, euskal herriaren birjaiotze hori eta berreraikitze hori sustatuko duten forma berri batzuen sorkuntzarena maila guztietan: hizkuntza, kultura, artea. Euskal iraultzaren teoriaren alderdi honetan hala zientzia modernoaren ekarpenak nola gure herriko idiosinkrasia eta karaktere berezietatik datozenak konbinatu beharko lirateke.\nGuzti hau da euskal iraultza bereizgarri gisa zehazten duena, orijinal gisa munduko nazio- eta herri-sortaren baitan. Baina Euskadik beste herri batzuetako beste ezaugarri asko errepikatzen ditu; Euskadi lotuta dago begizta historiko eta ekonomikoen bidez ondoko herriei, interes politiko komunak ditu beste nazio zapalduekin. Euskadik, zentzu honetan, beste esperientzia iraultzaileetatik asko du jasotzeko.\nEuskal klaseen sorta mendebaldeko Europako herrien gehiengoarenaren antzekoa da, bere funtsezko ezaugarrietan gutxienez: klase menperatzaile bat erabat internazionalizatua, zeinaren interesak Estatuen mugetatik gainetik dauden eta behargin klase industrial indartsu eta bateratu bat proletarizazio prozesuan dauden beste sektore sozialekin. Zentzu honetan, euskal iraultzaren teoriak teoria marxista-leninista inspiratzen duten funtsezko elementuak bildu beharko ditu, hots, botere politikoaren eskuratzearen teoria behargin klaseak gidatutako objetiboki iraultzaileak diren klaseen bloke baten bitartez (nekazalgo-proletalgoa Errusian, E.H.L.ren multzoa Euskadin), halaber berau aberasten joan diren ondorengo esperientzietatik (txinatar, kubatar, vietnamdar iraultzak). Ongi diogu “funtsezko elementuak biltzea”, teoria hori eraikitzean ardura nagusietakoa, bere dinamika itoko luketen edozein motako dogmatismoetan eta aplikazio eskematikoetan, bere eraikitzea patriarken ziten eztabaida akademikoa bihurtuko luketenak, erortzen saihestea izan behar baitu.\nEuskal teoria iraultzaileak ere kontuan izan beharko du Euskadi isolatua ez dagoela eta euskal iraultzaren garaipena lotuta dagoela, lehen fase batean, Estatu espainiarreko beste herrien prozesu iraultzaileek heltzen duten mailara eta, bigarren batean, Europako herri eta nazio zapaldu guztienera.\nEuskadi Iberiar Penintsulako herrien abangoardia eztabaidaezina da gaur egun, baina gure interesaren menpekoa da aurrerapen horrek gainontzekoentzat pizgarriz eta dinamizatzailez balio izatea, zeren eta, haietaz banatzen gaituen diferentzia gehiegi sakontzen bada, euskal prozesu iraultzaile bera ikusiko baitzen ukitua. Euskadi aske eta sozialistak ezingo duela egonkorra izan inguratzen duten herriak ere ez diren bitartean, eta horrek herri zapaldu batentzat praktika zinez nazioartekozale bat esanahi duena zehaztu behar du.\nEsandako guztia laburbilduz, baieztatu dezakegu euskal iraultzak eta gidatuko duen alderdiak iraultza horren teoria propioaren lanketa funtsezkoetako egiteko gisa izango dutela, hala Euskadiren ezaugarri bereizgarrietan (iraultza industrialki garatutako Estatu baten barnean zapaldutako nazioan), nola beste esperientzia historikoez datozen ekarpenetan (eta ez soilik garaitu dutenenak) oinarrituta eta bere alde ekonomiko, politiko eta kulturalak bete beharko dituela.\nALDERDIAREN ILDO ESTRATEGIKOARI BURUZ\nHauek dira euskal iraultzaren funtsezko helburuak eta berau zuzentzea bilatzen duen alderdiak hauen alde era argian kokatu beharra du, nahiz eta gaur egun euskal herriaren gehiengo handiagatik sentitutako xedeak ez izan. Alderdia kontziente izan beharko da baita ere, eta hala baieztatu beharko du, iraultza hori dela posible izango oligarkiaren, klase gisa, suntsipena gabe, bere aurka hertsapen militarra erabiltzeko beharra ekarriko duena.\nAlderdiaren funtsezko estrategia demokrazia-burgesa dena bezala agerian uztean zentratzen da, trantsizio fase bat, eta sistema egonkor gisa ezartzea galaraztean, zeinen baitan baita klase-borrokak ere bere adierazpenerako bide egokiak aurkitzen dituen (sozial-demokrata eta berrikustzaile europar guztiek nahi duten eran).\nAlderdiak demokrazia-burgesaren aurrean hartu beharreko estrategia, beraz, eskaintzen dituen bide guztietan parte hartze aktiboa izan behar du, baina aldi berean herri-botereko erakunde autonomoen potenzializatzea maila guztietan.\nIraultzaileen politika herriari eskuragarri egiteko behar den bitartekoetako bat da joko elektorala, une bakoitzean honek propio gisa sentitzen dituen aukera eta aldarrikapenak planteatuz. Baina horrek ez du ezertan hipotekatu beharrik, ez alderdiak defendatzen dituen printzipio estrategikoak, ezta joko elektorala gidari-politika egiteko dituen bitartekoetako bat denaren bere kontzientzia ere.\nALDERDIAREN ERAKETA PROZESUARI BURUZ\n1) Independentista den eta euskal estrategia duen alderdiaren sorkuntza, hots, zapalkuntza nazionalari behin betiko konponbide bakar gisa birbateratutako euskal estatu baten ezarpenaren alde egiten duen alderdia, eta Euskadi klase-borrokarako, eta hala izanik iraultzarako, marko nazional autonomo gisa onartzen duena.\n2) Behargin klasearen alderdi iraultzailearen sorkuntza, hots, klase herrikoien partez boterearen eskuratzea behargin klasearen gidapean eta gizarte sozialista baten ezartzearen alde egiten duen alderdia, beharrezkoa denean horretarako bortizkeria eta hertsadura erabiliz klase zapaltzailearen aurka.\n3) Demokrazia-burgesaren baitan herri-botere estrategiaren alde egiten duen alderdiaren sorkuntza, euskal klase herrikoien erakunde autonomoen sustapenean oinarritutakoa, mekanika elektoralistaren partizipazio-formen gainetik lehentasuna emanez eta herriaren eskubidea onartuko duena bere nazio- eta klase-lorpenen aurkako eraso bortitzetatik defendatzeko.\n4) Erdigunetasun demokratikoaren printzipioetan oinarritutako alderdiaren sorkuntza, eta barne-kohesio ideologiko eta politiko sendoa izango duena.\nOtzagabia Ponentza (1. zatia) (euskaratua) – Eduardo Moreno Bergaretxe Pertur\nPosted apirila 10, 2015 by aurreralangileria in borroka moldeak, euskal herria, marxismo-leninismo\n« PODEMOS (EUSK/CAST)\nMAOISMOAREN INGURUKO HAUSNARKETAK (CERCLE COMMUNISTE HENRI BARBUSSE) »


Legorretako Udala - 27 orria\nSan Joan bezpera ospatuko da larunbatean\nLarunbata da San Joan bezpera, eta, aurten ere, jai giroa izango da su inguruan. Irrintzi Alai dantza taldea 19:00ak aldera hasiko da sardinak eta postreak saltzen, eta udala ere orduan hasiko da zahagi ardoa eta sagardoa banatzen.\nPikuak Kalera-ren azken saioa, festa giroan\nOstegunean izango da Pikuak Kalera egitasmoaren azken saioa, irailera arte atseden hartuko baitute parte hartzaileek. Aldaieta elkarteko kideek ibilaldia egiten dute herrian, ostegunero, eta salda hartzen dute ondoren, lagun giroan. Hiru astean behin, berriz, gimnasia saioa izaten dute aukeran.\nEskatu mahai eta aulkiak San Joan bezperarako\nUdaletxeko mahai eta aulkiak erabilgarri egongo dira San Joan bezperarako. Horretarako, eskaera aurkeztu beharko da udaletxean, ostegunerako. Larunbatean, berriz, arratsaldeko 18:30etatik 19:30etara, Arantxa taberna pareko garajean jaso beharko dira eskatutako mahai eta aulkiak. Eta larunbatean bertan, berriz, hamabietan eraman beharko dira mahai eta aulkiak garaje horretara bertara.\nAsteazkenean, Errefuxiatuen Eguneko kontzentrazioa\nEkainaren 20a, asteazkena, Errefuxiatuen Nazioarteko Eguna da. Hori dela eta, Nissa Asaada emakume elkarteak bi egunetarako egitaraua antolatu du:\nZesura eta Agresión Verbal taldeen kontzertua ostiralean\nOstiral honetan kontzertua izango da Herri Antzokian, 22:30etan hasita, Zesura eta Agresión Verbal taldeekin.\nEtxebizitza hutsen erabilera nola bultzatu aztertzeko bilera ostegunean\nLegorretan ere etxebizitza huts asko dago, eta horien erabilera bultzatzea da Legorretako Udalaren erronka: alokairua sustatu eta etxebizitzak merkaturatzea, eraikita dagoen horri ahalik eta etekin gehien ateratzeko.\n'Etxeko ekonomiaren autogestioa baliabide informatikoen bidez' ikastaroa izango da ekainean\nAldaieta jubilatu elkartearen eta Cebancen laguntzaz antolatu du ikastaroa Legorretako Udalak. Etxeko lanen kudeaketan laguntzen duten zenbait baliabide informatiko ikastea izango da helburua (etxeko kontabilitateari buruzko oinarrizko kontzeptuak, bankuen aplikazioen erabilera, kalkulu orriaren erabilera…). Jubilatu elkartearen aretoan gauzatuko da, ekainaren 18an hasi eta 29ra bitarte, arratsaldeko bostetatik zazpietara. Hogei ordu iraungo du, eta euskaraz izango da.\nZabalik dago Musika Eskolan izena emateko epea\nMusika zerbitzua kontratatzeko deialdia eginda, datozen bi urteetan ere Ordiziako Musika Eskolak emango du zerbitzua Legorretan. Orain, 2018-2019ko ikasturterako matrikulak egiteko garaia da, beraz. Ostirala izango da horretarako azken eguna; ekainaren 8a, hain justu.\nZabalik dago udaleku irekietarako izena emateko epea\nHaur Hezkuntza eta Lehen Hezkuntzako lehen, bigarren eta hirugarren zikloko haurrekin —2006-2015 artean jaiotakoak, biak barne— udaleku ireki bat antolatuko da ekainaren 25etik uztailaren 27ra, biak barne.\n18:30etan jarri da ordua frontoian eta plazan mahaiak jartzen hasteko\nUdala 18:30etan hasiko da bere mahai eta aulkiak banatzen, eta gainerako herritarrei ere eskatzen zaie ordu horretan hasteko mahai eta aulkiak plazan eta frontoian jartzen.\n'Mahaitasunez', transexualitatea erdigunean jarrita\nMahaitasunez emanaldia izango da ekainaren 9an, 18:00etan, Legorretako Herri Antzokian, transexualitatea, aniztasuna eta maitasuna uztartuko dituen saioa. Atarrabiako institutuko irakasle bat eta bi ikasle izango dira protagonista: Ekaitz Goikoetxea beasaindarra, eta Mikele Grande eta Olaia Baigorri, hain zuzen ere.\nApustu bertsotua Odei Lopez eta Imanol Iruarrizekin\nEkainaren 8an, kirol eta bertso ikuskizun bat izango da Herri Antzokian, 19:30etan hasita. Bertsoz girotutako apustua izango da: batetik, Legorretako Odei Lopez eta Ordiziako errugbi taldeko Imanol Iruarrizen arteko apustua izango da; bankuan etzanda pisu gehien jasotzen duen kirolaria izango da irabazlea.


Hiriek hobetu egin dituzte ezindu fisikoentzako irispideak, baina ez itsu eta gorrentzakoak | Revista - Part 2\nUdal-eraikinak: guztientzat modukoak?\nUdalak dira herritarrengandik gertuen dauden erakundeak. Eraikin publiko horiek pertsona guztientzat izan behar lukete irisgarri. Baina, egiaz, besterik gertatzen da.\nUdaletxeetara sartzea, hasteko, ez da dirudien bezain erraza. Eraikinera hurbiltzeko, 5 minutuko ibilalditxoa egin dute aztertzaileek, eta ezintasun motorrak dauzkaten pertsonek zailtasunak eduki dituzte aurrera egiteko, espaloiaren zabalera osoa ez delako egon oztoporik gabe (hori gertatu da A Coruñan, eta Kordoban, Murtzian eta Sevillan ere bai zenbaitetan). Gainera, hiri-altzariek eta ibilgailu gaizki aparkatuek traba egin dute A Coruñan, Alacanten, Iruñean, Kordoban eta Sevillan. Ikusmen-ezintasunak dituztenek ere hainbat oztopo aurkitu dituzte Iruñean, Gasteizen, Kordoban, Malagan, Oviedon, Sevillan eta Valladoliden, eta zoruari ere arreta berezia jarri behar izan diote A Coruñan, Bilbon, Gasteizen, Kordoban eta Sevillan, ezegonkor egon baita.\nErrepidea gurutzatzea ere ez da arriskurik gabea. Oinezkoentzako igarobidea daukaten lekuetan, beti ez da egon semaforo bat, pertsona itsuek jakin dezaten handik gurutza dezaketela errepidea (hori gertatu da A Coruñan, Cadizen, Donostian, Iruñean, Malagan eta Murtzian zeharkatu ditugun igarobide guztietan). Entzumen-ezintasunak dituztenei dagokienez, berriz, oso hiri gutxitan ikusi ditugu horientzat egokituta dauden semaforoak: argia gorri jartzeko zenbat denbora falta den adierazten dutenak, adibidez, Bilbon, Gasteizen, Kordoban, Granadan eta Malagan soilik ikusi ditugu, eta soinu bidezko abisua ematen dutenak, Bartzelonan, Gasteizen, Kordoban, Sevillan, Valentzian eta Zaragozan.\nBehin udaletxeen sarrerara iritsita, Donostian soilik aurkitu dugu oztopo izan litekeen elementu bat: ate birakaria dago sarreran, eta arazoak sortzen ahal dizkie ezintasun motorrak dituztenei eta pertsona itsuei. Ate horrez gain, dena den, badago eskuz irekitzen den beste bat ere. Egokien-egokiena, atea automatikoa izatea da (zortzi hirik soilik eduki dute), gardena edo kristal-guneekin, entzumen-ezintasunak dituztenek modua izan dezaten ikusteko zer dagoen beste aldean (A Coruñan, Madrilen eta Zaragozan ez da egon halakorik); sarbideak, gainera, kalearen maila berean egon behar luke (gurpil-aulkian joan diren pertsonekin egin ditugun ibilbideetan, ikusi dugu hirien erdiek ez daukatela kalearen maila berean udaletxerako sarbidea). Azken baldintza hori hiri guztiek bete ez arren, egia da, eskailerekin batera, arrapala ez-mekanikoak eduki dituztela, plataforma jasotzaileak eta igogailuak.\nBehin eraikin barrenera sartuta, Gasteizko udaletxean izan ezik, gainerako guztietan aski leku izan da gurpil-aulkian doazen pertsonak ongi mugi daitezen, eta itsuentzat traba izan daitekeen oztoporik ere ez da egon. Itsuei, ordea, erakutsi egin behar zaie nondik joan daitezkeen, baina udaletxe bakarrak ere ez ditu eduki lerro edo gida bide-erakusgarriak, kolore eta testura desberdinetakoak, eta ateak, paretak eta zoruak ere ez dira egon kolorez nabarmenduak, gutxi ikusten duten pertsonentzat lagungarri izateko moduan (A Coruñak, Bilbok, Cadizek, Granadak, Malagak eta Murtziak soilik bete dute baldintza hori).\nUdaletxeetan, mahai bat edo gune bat izaten da jendeari harrera egiteko, eta hara joan dira gure aztertzaileak. Udalerrian erroldatzeko informazioa eskatu dute, eta komunikazioa bideratzeko orduan, entzumen-ezintasunak dituztenek eduki dute arazo gehien. Nagusiki, udaletxeetan ez dagoelako zeinuen hizkuntza ulertzen duen interprete profesionalik: A Coruñan, Cadizen, Kordoban, Malagan eta Valladoliden soilik egon da (Granadan, administrazioko langileek ez dute jakin halakorik baden edo ez udaletxean). Bost hiri horiek interpretea eduki arren, A Coruñan eta Cadizen soilik erantzun dute unean bertan, bideo-dei baten bidez edo interpretea bera etorrita; gainerako hiruretan, aurrez egin behar da eskaria, edo interpretea asteko egun jakin batzuetan soilik egoten da han. Orduan, nola komunikatu da entzumen-arazoak dituen pertsona informazioa eskatzeko? Bada, keinuak eginez edo idatziz. Ezintasun fisikoak dituzten pertsonek ere zailtasunak eduki dituzte harrea-mahaiko langileekin komunikatzeko, zeren mahaiak garaiegiak izan baitira Alacanten, Bilbon, Cadizen, Murtzian, Oviedon, Sevillan eta Valentzian. Ikusmen-ezintasunak dituztenentzat ere ez da erraza informazioa eskuratzea, ez baita ohikoa administrazio publikoan braillez idatzitako oharrak aurkitzea.\nKomunak funtsezko eremuak dira eraikin guztietan, eta edozein pertsonak erabiltzeko moduan egon behar dute horiek ere, irispide onekin eta behar bezala egokituak. Arau hori ez dute bete, ordea, A Coruñan, Gasteizen, Murtzian eta Sevillan. Eta gainerakoetan, faltan sumatu ditugu irisgarritasun-seinale unibertsalak, ateak ez dira izan behar bezain zabalak gurpil-aulkian doazenentzat, komunek ez dute eduki euste-barrarik, braillez idatzitako oharrik ez dugu ikusi eta pertsona gorrak ikusi ahal izateko seinalerik ere ez da egon, komunean norbait dagoen edo ez jakiteko.\nJoan aurreko orrira: « Hiriek hobetu egin dituzte ezindu fisikoentzako irispideak, baina ez itsu eta gorrentzakoak\nIr a la página siguiente Ospitaleak: badute zer 'osatu' »


Jogurt saltsa Thermomix-en - Errezetak thermomix-ean\nJogurt saltsa Thermomix-en\nEhundura leuna eta zapore freskagarria duen saltsa goxoa hau prestatzeko modurik anitzekoetako bat da, aurrera, hegaztiak eta haragiak lagun ditzakezu horrekin eta ukitu originala eta goxoa eman diezaiekezu.\n1. Jogurt saltsa Thermomix-en\n2. Zer jogurt erabili behar dut Thermomix-eko jogurt saltsa egiteko?\n3. Zer lagun dezaket jogurt saltsarekin?\n4. Jogurt saltsaren errezeta Thermomix-en\n5. Jogurt saltsa egiteko osagaiak Thermomix-en\n6. Jogurt saltsa prestatzea Thermomix-en\n7. Thermomix-eko jogurt saltsaren antzeko errezetak\n7.1. Tartara saltsa thermomixarekin\n7.2. Saltsa gazi-gozoa thermomixean\n7.3. Romesco saltsa thermomix-ean\n7.4. Roquefort saltsa thermomix\n7.5. Cesar saltsa thermomixarekin\n7.6. Pesto saltsa thermomix-ean\n7.7. Pisto thermomix-en\nZer jogurt erabili behar dut Thermomix-eko jogurt saltsa egiteko?\nIdeala greziar naturala da, azukrerik gabea, azukrerik (edo edulkoratzailerik gabe) edozein jogurt natural erabil dezakezu.\nZer lagun dezaket jogurt saltsarekin?\nHegaztiak (oilaskoa, indioilarra), haragia (txerria, behia) eta barazkiak lagun ditzakezu - nire gogokoena da falafel errezeta Thermomix-en 🙂\nSukaldea entzunda, jogurt saltsa goxo hau Thermomix-en prestatzera goaz, hasten gara:\nJogurt saltsaren errezeta Thermomix-en\nPreparación51 minutuGuztira51 minutu\nJogurt saltsa egiteko osagaiak Thermomix-en\n2 jogurt naturalakAzukrerik gabeko greziarra, ondoen egokitzen dena\n3 TSP oliba olio birjina estra\n1 baratxuri ale handia\nmenta edo mendaezinbesteko ukitua\nJogurt saltsa prestatzea Thermomix-en\nBaratxuri ale zuritu eta jarri thermomix edalontzian, oso txikia bada gehitu 2. Nahastu 5 abiaduran 15 segundoz. Beheratu edalontziaren paretetara atxikitako piezak espatula laguntzarekin eta programatu berriro 15 segundoz 5 abiaduran.\nGehitu jogurta, menda edo menda hostoak, oliba olio hiru koilarakada eta gatz pixka bat. Nahastu 4. abiaduran dena 10 segundoz.\nErreserbatu kristalezko ontzi batean (gorde ditudan jogurt batzuk erabiltzen ditut) eta estali plastikozko bilgarria erabiliz. Hoztu hozkailuan berehala erabiliko ez baduzu eta denbora luzean ez baduzu hozkailuan gorde behar, prestatu egun berean kontsumitu ahal bada.\nAntzeko errezetak Jogurt saltsa Thermomix-en\nTartara saltsa thermomixarekin\nTartar saltsa jatorri frantseseko errezeta da, maionesa soil batetik abiatzen dena. Gaur Thermomix-en laguntzarekin egingo dugu.\nSaltsa gazi-gozoa thermomixean\nRomesco saltsa thermomix-ean\nRoquefort saltsa thermomix\nThermomix-en saltsa erreketa goxoa, haragia edo arraina laguntzeko aproposa, bakarrik bezalako krematsua eta bere zaporea ikusgarria, supermerkatuan erositakoa baino askoz osasuntsuagoa eta merkeagoa.\nPesto saltsa thermomix-ean\nRatatouille, barazki desberdinetatik egindako janari gozo eta osasungarria da. Thermomix-en errezeta bat eramango zaitu, hain ona da bakarrik jan edo lagunduta.\nJogurt saltsaren nutrizio balioak Thermomix-en\nKategoriasalsasSukaldeaGreziako, MediterraneokoTags# pipermina, #menda, #jogurta


Chanteau - Wikipedia, entziklopedia askea.\n47°57′53″N 1°58′06″E / 47.9647°N 1.9683°E / 47.9647; 1.968347°57′53″N 1°58′06″E / 47.9647°N 1.9683°E / 47.9647; 1.9683\nCercottes, Fleury-les-Aubrais, Marigny-les-Usages, Rebréchien, Saint-Lyé-la-Forêt eta Semoy\n1.574 (2019ko urtarrilaren 1a)\n747 (%47.5) 723 (%45.9)\nChanteau Frantziako udalerria da, Loiret departamenduan dagoena, Erdialdea-Loira Harana eskualdean. 2013an 1.244 biztanle zituen.\n2007an Chanteau udalerrian erroldatutako biztanleak 1.244 ziren. Familiak 452 ziren, horien artean 68 pertsona bakarrekoak ziren (36 bakarrik bizi ziren gizonak eta 32 bakarrik bizi ziren emakumeak), 160 seme-alabarik gabeko familiak ziren, 200 seme-alabak dituzten bikoteak ziren eta 24 seme-alabak dituzten guraso-bakarreko familiak ziren.\n2007an 482 etxebizitza zeuden, 457 familiaren etxebizitza nagusia ziren, 15 bigarren erresidentzia ziren eta 10 hutsik zeuden. 455 etxeak ziren eta 9 apartamentuak ziren. 457 etxebizitza nagusietatik 375 bere jabearen bizilekua ziren, 59 alokairuan okupaturik zeuden eta 23 doan lagata zeuden; 17 etxek gela bat zuten, 5 etxek bi zituzten, 45 etxek hiru zituzten, 87 etxek lau zituzten eta 303 etxek bost zituzten. 412 etxek euren parking plaza propioa zuten azpian. 132 etxetan ibilgailu bat zegoen eta 320 etxetan bat baino gehiago zituzten.\nChanteau udalerriko biztanleria-piramidea 2009an .\n2007an lan egiteko adina zuten pertsonak 921 ziren, horien artean 706 aktiboak ziren eta 215 inaktiboak ziren. 706 pertsona aktiboetatik 664 lanean zeuden (325 gizon eta 339 emakume) eta 42 langabezian zeuden (17 gizon eta 25 emakume). 215 pertsona inaktiboetatik 86 erretiraturik zeuden, 100 ikasten zeuden eta 29 "bestelako inaktibo" gisa sailkaturik zeuden.\n2009an Chanteau udalerrian 449 unitate fiskal zeuden, 1.278 pertsonek osaturik. Pertsona bakoitzeko diru-sarrera fiskalaren mediana urteko 23.523 euro zen.\n2007an zeuden 20 komertzioetatik, 2 bestelako produktu industrialen fabrikazioko enpresak ziren, 3 eraikuntza enpresak ziren, 2 ibilgailuen saltze eta konpontze enpresak ziren, 2 garraio enpresak ziren, 2 ostalaritza eta jatetxe enpresak ziren, 1 informazio eta komunikazio enpresa zen, 1 finantziazio enpresa zen, 2 higiezinen enpresak ziren, 1 administrazio publikoko enpresa zen eta 4 «beste zerbitzu jarduera batzuk» multzoan sailkatutako enpresak ziren.\n2000. urtean Chanteau udalerrian 4 nekazaritza-ustiategi zeuden.\nBNF: 152604654 (data)


Adi! Euskaraldian parte hartu nahi duzuenok, izena eman behar da | Mondraberri Arrasateko Ataria\nHasiera Kultura EUSKALGINTZA Adi! Euskaraldian parte hartu nahi duzuenok, izena eman behar da\nAdi! Euskaraldian parte hartu nahi duzuenok, izena eman behar da\n“Beraz, ez itxaron azken egunera arte! Konturatzerako, hemen dugu Euskaraldia! Osasun egoera dela eta, izen-ematea online egitea eskertuko dizugu. https://izenematea.euskaraldia.eus/ klikatu, datuak eman eta kitto!”.\nBeheko testua: Arrasateko Euskaraldia\nHartu duzu jada Euskaraldirako txapa? Oraindik ez? Iazkoa duzula? Ba, jakin, aurtengo ariketa egiteko txapa berria hartu behar duzula. Bai, bai! Eta, are garrantzitsuagoa dena, izena berriro eman!\nBai, bai, berriro eman behar da izena Euskaraldiaren aurtengo edizioan parte hartzeko eta txapa jasotzeko. Eta asko zarete oraindik, asko, iazko partaideen artean izena emateke duzuenok, agian behin emanda nahikoa delakoan.\nBeraz, ez itxaron azken egunera arte! Konturatzerako, hemen dugu Euskaraldia! Osasun egoera dela eta, izen-ematea online egitea eskertuko dizugu. https://izenematea.euskaraldia.eus/ klikatu, datuak eman eta kitto!\nBestela, txapak banatzeko puntuetan ere izena eman dezakezu. Horra hor banaketa puntuak:\nAsteazkenez, BAZen, 11:30-13:30 eta 17:00-19:00 bitartean.\nOstegunez, Arbolapetan, 18:00-20:00 artean. Euria eginez gero, Herriko plazako arkupetan.\nOstiralez, Erdiko Kaleko Naroki dendaren lokalean, 18:00-20:00 artean.\nEz utzi azken egunerako! Eman izena, jaso txapa eta jantzi etxeko leiho eta balkoiak Euskaraldiaren banderatxoaz. Auzokideei Euskaraldian parte hartuko duzuela adierazi diezu, gure kale tristeei kolorea eman eta, bide batez, euskararen aldeko proiektu bati sostengu ekonomikoa eman.


Ezjakintasunaren kartografia #368 - Zientzia Kaiera\nGure bizitzaren parte dira sare sozialak. Eta aktibismo soziala digital bihurtu da. Martha R. Villabonaren Digital activism for social transformation\nIngurunearekin materia trukatzen duen edozerk non egon den ezagutzeko aukera ematen du konposizio isotopikoa ezagutzeak. Ardoa zein tximeleta. Megan Reichen Strontium isotopes can map monarch butterfly migrations and help conservation efforts\nEspektro galaktikoak analizatzeko adimen artifiziala garatzen ere badabil DIPCko jendea. Measuring galactic emission lines with artificial neural networks\nArgitalpen-data: 2021/10/09 · Atala: Dibulgazioa, Ezjakintasunaren kartografia


Duela lau urte baino gehiago dot entzuleriari emateko | Kontaizu\nDuela lau urte baino gehiago dot entzuleriari emateko\n26 urteko Oiartzuarra, bertsolaria eta idazlea\nGipuzkoako txapelketako azpi txapelduna da egun\nIndian egon da denboraldi batez eta hango kontuez gain txapelketari buruz be egin dozku berba\nNondik jatortsu bertsotarako zaletasuna?\nEz jatorta familiatik. Ez dago inor familian bertsolaritzara bultzatu nauena. Ikastolan izan neban lehen kontaktua bertsolaritzeagaz eta handik bertso-eskolara bideratu gintuen nahiko ondo moldatzen ginenak. Han ikasi neban bertsotan Karlos Aizpuruagaz. Berehala ikasi genduan bertsoak osatzen. Halan da bere, garai hartan ez jatan saioak entzutea gustatzen. Kantatzea gustatzen jatan; entzuten aspertu egiten nintzen. Hortik urte pare bateraedo hasi nintzen entzule bezala be gozatzen.\nGipuzkoako txapelketa ate joka dozue. Zein helburugaz aurkezten zara txapelketara?\nFinal-laurdenetako saioa jokatu ostean, badirudi hurrengo fasean sartuko nazela. Horixe zan nire helburua: Saio on bat egin, Euskal Herriko Txapelketarako sailkapena lortu, eta nire buruari finalerdietako saio polit bat erregalatzea. Hortik aurrera, finalera barriz iristea ederra liteke. Duela lau urte ikaragarri gozatu neban. Gauzak ondo badoaz, konfiantzaz banabil, gauza berri batzuk probatzera arriskatuko naiz akaso...\nJende askoren ahotan dabil zure izena faborito lez. Zer diozu zuk?\n"Duela lau urte txapeldunorde izan zan, aurten txapelduna ez da aurkeztu, beraz, berak izan behar dau txapeldun". Ez jata serioa iruditzen. Bertsoa hori baino konplexuagoa da. Duela lau urte baino gehiago dot entzuleriari emateko, baina denbora danentzat pasatzen da eta danok hobetu dogu. Faboritoak Mendiluze eta Maia dira, lau urtetan demostratu dabe plazaz plaza. Besterik da faboritoak irabaziko duen...\nIndiatik etorri barri zara. Zelan ikusten da gure herria kanpotik begiratuta.\nIndiak kanpora begiratzen baino gehiago laguntzen dau barrura begiratzen. Indiako filosofia nagusien arabera ezin da ulertu Euskal Herriko egoera. Indiarrak, orohar, sumisoak dira oso. Eta beraien herriaren independentzia atzo goizeko zerbait izan arren, asko kostatzen jake egoera hau ulertzea. Nik internet bidez jarraitu dut prozesua. Urtarrilan, joan nintzenean, gauzak blokeatuta zeuden, baina itzuli naizenerako egoera lehertuta aurkitu dot. Bertatik gatxa izaten da egoeraren benetako egoera zein den asmatzea politikoen berbetatik harago. Susmoa dot momentu honetan kolpeak kolpe, uste duguna baino hobeto dagoela egoera sakon-sakonean.\nZer hartu emon izan dozu bertsoagaz kanpoko egonaldian?\nBertsoa.com, gutagutarrak.eu,... gehien bisitatu dituena ni izango nintzan seguraski, baina horretara mugatu da nire bertsoarekiko harremana. Saiatu nintzan txapelketa prestatzen bakarka, baina kantukideak, eta txapelketako prestakuntzaren inguruan sortzen dan giroa falta jatazan; azkenean, prestatu barik etorri naz.\nLiburu bat be idaztekotan zagoz. Zein da liburuaren haria?\nErotasuna. Izenburua ERO izango dau. Hogei bat ipuin labur izango dira. Gero eta indibidualistagoa den gizarte honek sortu dituen paranoia, erokeri, erotasun eta intseguritateak biltzen ditu. Pertsonaiakaz identifikatuta sentituko da irakurlea askotan, ez baitira ero-etxeetako eroak, zu eta ni bezalako eroak baizik.\nProsan edo poesian, non moldatzen zara hobeto?\nBertsotan ondoen, gero prosan eta gero poesian. Nire erosotasunaz ari naiz, noski. Nik sortutakoa hartzen duen pertsonaren eskutan uzten dut beste erantzuna.\nGu ta Gutarrak Bertso barriak eta lagun zaharrak batu dira Guta gutarrak taldearen disko barrian. Hamaika kantutan bizimoduaren alde desbardinak lantzen dabez Josu Zabala, Igor Elortza, Unai Iturriaga, Aitor Rubio eta Xanpe musikariek. Herriz herri ibiliko dira aurrerantzean bere beraien ikuskizuna zabaltzen.\n2007, Azaroa 01


Chris Potter saxofonistak 365 Jazz Bilbao zikloan joko du asteazken honetan. Deia, Noticias de Bizkaia\nChris Potter saxofonistak 365 Jazz Bilbao zikloan joko du asteazken honetan\nEUROPA PRESS - Miércoles, 17 de Mayo de 2017 - Actualizado a las 11:34h\nBilbao 700 Fundazioak antolatzen duen 365 Jazz Bilbao zikloak Chris Potter saxofonista estatubatuarraren kontzertua eskainiko du asteazken honetan, maiatzaren 17an, Campos Eliseos antzokian, arratsaldeko 20:00etatik aurrera. Zikloaren aurtengo azken kontzertua uda ostean izango da, urriaren 19an, eta Steps Ahead taldeak joko du, antolatzaileek jakinarazi dutenez.\nBILBO. Chris Potter Chicagon (AEB) jaio zen 1971ean eta Columbiara joan zen handik gutxira. Joko modura hartu zituen gitarra eta pianoa hiru urterekin. Zazpi urte geroago saxofoi altua jotzen hasi zen eta 13 urterekin lehen kontzertua eman zuen. Halere, bere hezkuntza musikal eklektikoa gurasoen diskoen bilduma aztertu zuenean hasi zen. Bach, Schoenberg, Beatles, Miles Davis eta Dave Brubeck-eri arreta berezia eman zien.\n18 urterekin New Yorkera joan zen, New School of Music zentroan ikasteko. Kenny Werner irakaslearen lagun handia egin zen bertan. Grammy sarietarako hautagai izan zen "Best Instrumental Jazz Solo" kategorian, Joanne Brackeen "Pink Elephant Magic" diskoan egindako lanagatik.\nKonpositore modura, kritikariek, musikariek eta gero eta gehiago diren zaleek diote Chris Potter bere belaunaldiko saxofoi jotzaile bikaina dela. Bere garaikide askok bezala, jazzaren barruan eta kanpoan, bere eraginak asko eta askotarikoak dira. Bira ugari egin ditu munduan bere taldeekin "Gratitude" lana 2001eko hasieran argitaratu zuenetik. Europa, Kanada eta AEBetako klub onenetan eman ditu kontzertuak.


AFA-DFA - Arabako parke naturalek ingurumen jardueraz betetako programa osoa aurkeztu dute ekainerako\nCurrent: Arabako parke naturalek ingurumen jardueraz betetako programa osoa aurkeztu dute ekainerako\nArabako parke naturalek ingurumen jardueraz betetako programa osoa aurkeztu dute ekainerako\nArabako Foru Aldundiak zenbait jarduera antolatu ditu Valderejon, Izkin, Gorbeian eta Aizkorri-Aratzen, hala nola ilargiaren eta planeten behaketa, lurraldeko orkideak ezagutzeko txangoa eta galzorian dagoen ‘Apollo’ tximeleta bilatzeko irteera\nGasteiz, 2019ko maiatzaren 31. Ekainean, ingurumenari loturiko hainbat proposamen eskainiko dituzte Arabako parke naturaletan, non lantegiak eta jolas zein hezkuntza jarduerak egingo baitira asteburu guztietan.\nProgramari asteburuan emango zaio hasiera Valderejoko parke naturalean, hain zuzen Bioblitz jarduerarekin. Hurrengo ekitaldia Izkin izango da: ekainaren 8an, larunbatean, ilargiari eta planetei behatzeko aukera izango da arratsaldeko 20:00etatik aurrera. Hurrengo egunerako, aldundiak Euskadiko gailurrik mitikoenerako igoera berezia antolatu du, hots, Gorbeiara, parke naturalaren 25. urteurrena ospatzeko.\nEkainaren 25ean, industriaren eta paisaiaren arteko sinbiosi posiblea aztertzeko jardunaldia egingo da Aizkorri-Aratzen. Goizeko 10:00etatik aurrera, Araiako parketxean.\nEkainaren 30ean, bestalde, lurraldeko orkideak hobeto ezagutzeko irteera egingo da Izkiko parke naturalean, jolas ikuspegiarekin, baina didaktikoa ere izango da. 10:30etik 13:30era, parketxetik abiatuta, Korresen.\nAsteburu horretan bertan, bai larunbatean bai igandean, irteera bana egingo da Valderejon, klima aldaketaren ondorioz galzorian dagoen ‘Apollo’ espezieko tximeletak bilatzeko.\nAgenda: Ekaineko jarduerak


KAE1eko X. Kaiarrriba - Donostiarra Alzolako Urak Bandera\nHome | Agua Mineral Natural | X. Kaiarriba-Donostiarra Alzolako Urak Bandera aurkeztu da, KAE1 mailari dagokiona.\nGaur goizean KAE1eko X. Kaiarriba–Donostiarra Alzolako Urak Bandera aurkeztu da Donostiako San Martin Merkatuan.\nKaiarriba – Donostiarra eta Alzolako Urak-eko ordezkariak bildu dira eta elkarlanerako bere jarrera publiko egin dute. Hirian, arraunaren garapena baimenduko duen eszenatoki baten alde lan egitea da asmoa. Arraun-klubaren ikusgarritasuna eta kirolari gazteen arraunarekiko irisgarritasua sustatuz, aurreko denboraldietan egin bezala, 2018-2019koan, besteak beste.\nIldo honetan, Alzolak bere aurtengo babesletza akordioari, Donostiako uretan ospatuko den X. Kaiarrriba – Donostiarra Alzolako Urak Bandera babestuz ekingo dio. KAE1eko lehia larunbatean izango da, hilak 13.\nUr Mineral Naturala botilaratzen duen gipuzkoar enpresak, era berean, “Donostiarraren Ura” botilaratzen jarraitzeko bere konpromezua berretsi du, 330ml. nahiz 1500ml. dituzten edukiontziak bere baitan klubaren irudia izaten jarraituko dutelarik.\nKaiarriba – Donostiarra ikusgarri ostalaritza zein elkarteetan, Alzolako Urak bitarteako\nGero eta ohikoagoa da Kaiarriba – Donostiarraren enblema Donostiako taberna, jatetxe zein elkarte gastronomikoetan aurkitzea. “Donostiarraren Ura” gero eta hedatuago dago hirian, Easo Edari Banaketak egiten duen lanari eskerrak.\nKlubaren ur botila personalizatuak merkaturatze hazkorra du 2016. urtean kaleratuz geroztik. Donostiako biztanlegoaren arraun zaletasunaren parekoa, esango genuke.\nUr botila klubaren irudiari egokitzeak dakarren ikusgarrirtasuna nabarmena da. Kluba donostiarren egunerokoan presente egoten laguntzen du, erabat. Erakundearen armarria botilatan etengabean ikusteak ulertzera garamatza irailean, arraun denboraldia bere amaierarara iritsita ere, kluba lanean diharduela, kirolariak ahaleginetan eta engranajeak martxan hurrengo ekitaldian maila hobea emateko borondatearekin.\nPublikoaren eskuetan ere, Ur Mineral Natural orekatuena Kaiarriba – Donostiarraren armarriarekin jantzita izateak, klubaren zatitxo bat berea egitea suposatzen du. Klubaren alde egiteko gogoa suspertzene duelarik.\nNola egin Kaiarriba Donostiarraren alde\nPublikoari klubaren alde egiteko gaitasuna aitortzen zaio. Altzolako iturburuan uste dugu, publikoari eskaini behar zaiola baten alde egiteko erraztasunak. Baita altzolartzeko aukera ere, (ikusi bideoa).\nHau dela eta, hilak 13, larunbatean ospatuko den lehiaketan, “Donostiarraren Ura” 1€ko borondatezko ekarpenaren truke eskainiko da klubak moilan ezarriko duen gunean, hurrengo ordutegiarekin eta ohiko salgaiekin batera: goizez 10-14 o. eta arratsaldez 16-21 o. bitartean.\nEskuratu zurea eta eskatu tiketa!\nZure pisua Alzolako Uretan eskura dezakezu!\nModu honetan, eztarriak ongi ureztaturik, Donostiako arraun zalegoa gai izango da ohorezko txandan jardungo den tripulazioa animatu eta sailkapenean egungo 3. postua hobetzen laguntzeko.


Banco de alimentos de Bizkaia / Bizkaiko Elikagaien Bankua » Boluntariotza – II\nBoluntariotza – II\n26/01/2016 | BAB ← Anterior Siguiente→\nBaina… Zer da, zehazki, boluntariotza? Zein balore ditu? Zer dela-eta boluntariotza?\nBolunta da Bizkaiko Foru Aldundiak, BBK-k eta EDE Fundazioak sustatutako boluntariotza eta parte-hartzerako agentzia, eta Boluntariotza Gida argitaratu berri dute, goian aipatutako galderei erantzuteko. Hona hemen gida horretako zenbait pasarte.\nSektore publikoa – Lehenengoa da. Ordezkaritza-sistematik eratorritako erakundeek (udalek, aldundiek, gobernuek, Europar Batasunak, eta abar) kudeatutako eremu edo sektorea da. Gure zergekin ordaintzen dugu.\nSektore pribatua – Ekimen partikularraren eta baliabide indibidualen mende dago. Gure sistema ekonomikoan, sozialki, zenbait espazioren pribatutasuna ekarri du sektore pribatuak; eta ekonomikoki, berriz, merkatu librea da sektore pribatuaren isla.\nHirugarren sektorea – Bereizketa hori, ordea, ez da aski norbanakoek ingurune sozialean duten inplikazioa definitzeko. Izan ere, aipatutako biez gain, norbanakoek eta gizarteak harreman paraleloen sarea ehundu dute, sotilagoak edo intentsoagoak, gutxiago ala gehiago antolatuak, eta orotariko jarrera ideologikoekin. Sare horiek konponbideak bilatu dizkiete administrazioak eta merkatuek ase ez dituzten gizartearen beharrizanei eta, horretarako, sarri, kolokan jarri dute ezarritako ordena. Nori buruz ari gara, ordea? Ba elkartasuna eta erantzun soziopolitikoa antolatzen duten irabazi-asmorik gabeko erakundeei buruz (elkarteak, plataformak, koordinakundeak, GKEak, fundazioak, eragile sozialak). Erakundeok, gainera, gero eta garrantzi ekonomiko handiagoa dute. Esparru hori gero eta garrantzitsuagoa denez, izena ere jarri diote: Hirugarren Sektorea.\nEremu horretatik lan egiten du boluntariotzak, beharrizanei aurre egiteko. Horra hor guraso elkarteak, ikasleenak, aisialdikoak, herrialde txiroekin elkarlanean aritzeko elkarteak, aldarrikapen ekologistak lantzen dituztenak, feministak, antimilitaristak, eragindakoen taldeak, adinekoak, eta abar. Eremu horretan gauzatzen du boluntariotzak bere aldarrikapen lana, eta gizarte-politika zein sistema ekonomikoa ezbaian jartzeko ataza; eremu horretatik ari da boluntariotza zelatan, komunitatearen eta justizia sozialaren garapen osoa oztopatzen duen edozer salatzeko prest.\nBOLUNTARIOTZAREN OINARRI DIREN BALOREAK\nElkartasuna – Inguruan dugun errealitatearekiko, arazoekiko, injustiziarekiko sentikorrak izatea da: norberekoikeria gainditu eta besteen alde jarduteko gai izatea.\nParte-hartzea – Boluntariotza da parte-hartze aukera guztiz desberdina, konpromisoa dakarrelako eta gizartea eraldatzeko xede argia duelako.\nOrganizazioa – Boluntariotza eta organizazioa banatu ezin daitezkeen kontzeptuak dira. Eraginkortasuna bermatzen duen bakarra organizazio baten barruan lan egitea da, gure aldarrikapenek gizartean duten posizioa sendotzen duelako.\nDoakotasuna – Doakotasuna da ekintza boluntarioaren oinarria. Boluntarioek, printzipioz ez dute interesen arabera jarduten.\nBOLUNTARIOTZAN ARITZEKO ARRAZOIAK\nBoluntariotza garapen pertsonalerako faktore garrantzitsua da, baina, batez ere, gizartearen garapenerako ezinbesteko motorra da. Batetik, herritarren parte-hartzea ahalbidetzen du; eta bestetik, gizartearen bizitza-kalitatea hobetzen laguntzen du, gizartean egoera txarrenean dauden norbanako ta taldeen interesak babesten ditu eta hobetzeko proposamen ausart eta bitxiak egiten ditu.\nBoluntariotza-lanaren bitartez parte hartzeko eskubidea dugu herritar guztiok. Boluntariotzak protagonista egiten gaitu; gure bizitzaren, gure auzoaren, gure herri edo hiriaren gaineko kontrola itzultzen digu; gure ahotsa entzuna izateko aukera ematen digu. Finean, parte hartzea lau urtean behin botoa ematea baino zerbait gehiago dela gogorarazten digu. Asmoa ez da erakundeak ordeztea. Aitzitik, boluntariotzak erakundeei exijituko die beren betebeharrak bete ditzatela. Edozelan ere, gizarte-erakundeek botere publikoen jarduna osatuko\nBoluntariotzaren helburua ez da bestelako erreferentzia-markoak suntsitzea, ez indibidualak, ez kolektiboak, baizik eta gure elkartasun-nahiak gauzatzeko beste bide batzuk\nBoluntario batek ez du profesional baten lana ordeztu behar: harekin alderatuta, boluntario baten gaitasun profesionala, eskarmentua eta konpromisoa ez dira egokiak. Hori bai: boluntarioek eta profesionalek lankidetzan jardun behar dute, elkarren osagarri diren zereginetan


Mutriku Euskal Kostaldeko Museoen Sareko kide da — Mutrikuko Udala\nMutriku Euskal Kostaldeko Museoen Sareko kide da\nMutriku Euskal Kostaldeko Museoen Sareko kide da Asteon aurkeztu dute Basquetouren gidaritzapean sortutako sarea; 43 kide ditu eta asteburuko ekimenekin sarea jendaurrean aurkeztu nahi dute. https://www.mutriku.eus/eu/albisteak/mutriku-euskal-kostaldeko-museoen-sareko-kide-da https://www.mutriku.eus/eu/albisteak/mutriku-euskal-kostaldeko-museoen-sareko-kide-da/@@download/image/GetAttachment.jpg\nAsteon aurkeztu dute Basquetouren gidaritzapean sortutako sarea; 43 kide ditu eta asteburuko ekimenekin sarea jendaurrean aurkeztu nahi dute.\nNautilusen ate irekiak eta doako bisita gidatuak. Hori da Euskal Kostaldeko Museoen Sarea jendaurrera ezagutzera emateko ekimenaren baitan Mutrikuk asteburu honetan eskainiko duena. Horrela, Nautilus Interpretazio Zentroa bihar, 10:00etatik 14:00etara eta 17:00etatik 19:00etara, ezer ordaindu gabe bisitatu ahal izango da. Domekan, goizeko ordutegian ere zabalik egongo da. Horrez gain, zapatuan, 12:00etan eta 17:30ean eta domekan 12:00etan doako bisita gidatuak ere egongo dira.\nMutrikun ez ezik sareko kide diren beste hainbat herrietan ere hainbat ekimen egingo dira. Sarea Basquetouren gidaritzapean sortu da, eta haren jendaurreko aurkezpenerako, hogeita hamar jardueretatik gora prestatu dituzte. Non, noiz eta zer dagoen jakiteko euskalkostaldearenmuseoak.com webgunea kontsulta daiteke.\nEuskal kostaldeko museoen arteko lankidetza gunea sortu berri da. "Interpretazio zentroak eta bestelako instalazioak elkartu dira, bakoitzak bere ikuspuntutik, euskal kostaldeak dituen aukerekin eskaintza turistiko bateratua osatzeko", azaldu dute Basquetouretik.\nSortutako sarearen bidez ondoko helburuak lortu nahi dituzte: euskal itsas ondarea hedatzea eta sustatzea; kostaldeko eskaintza bateratua sortzea, museo-produktu komunak garatuz; proiektuak partekatzea eta 'euskal kostaldea' marka turistiko bezala bultzatzea.


Ihara Saikaku - Wikipedia, entziklopedia askea.\nIhara Saikaku (japonieraz: 井原 西鶴?, Osaka, 1642 - ib., 1693ko irailaren 9a) , Hirayama Tōgo (japonieraz: 平山藤五?) jaioa, japoniar idazlea izan zen. Haikuak egiten hasi zen eta trebetasun handia lortu zuen genero horretan. 1682an eleberri bat idatzi zuen: Gizon limuri baten bizitza. Eleberri horren arrakastak markatu zuen Ukiyo-Zoshi (ohiturazko eleberri errealista) delako generoaren hasiera. Ihara Saikukuren beste obra batzuk dira: Emakume limuri baten bizitza (1686); Bost emakume limuri (1686); Pederasten ispilu handia (1687); Japongo biltegi handia (1688), aberats berriei buruzko 30 kontakizun. Osakako merkatarien giroan hezia izan zen, eta behatzaile bikaina ageri da haren lanetan. Bere pertsonaiak gizarte burgesetik ateratzen ditu.\nNakatsu (en) , 1642\nYariyamachi (en) , 1693ko irailaren 9a (50/51 urte)\npoeta, eleberrigilea eta antzerkigilea\nThe Life of an Amorous Man (en)\nFive Women Who Loved Love (en)\nThe Life of an Amorous Woman (en)\nTransmission of the Martial Arts (en)\nThe Eternal Storehouse of Japan (en)\nReckonings that Carry Men Through the World (en)\nDanrin school (en)\n鶴永, 二万翁 eta 西鵬\nWikimedia Commonsen badira fitxategi gehiago, gai hau dutenak: Ihara Saikaku\nAzken aldaketa 30 abendua 2020(e)an, 20:31(e)tan


Pintxoak arriskurik gabe jatea | Consumer\nPintxoak arriskurik gabe jatea\nPintxoak eta pintxoak kontsumitzeko egoera bereziak direla eta, berariazko baldintzetan erabili behar diren prestakinak dira.\nIrudia: Carmen Martín\nTapak edo pintxoak osagai desberdinekin eta sukaldaritzako prozesuen bidez egindako janari-zati txikiak dira. Tabernetako eta kafetegietako barretan jarrita, batzuetan, kontserbazio-baldintzak ez dira egokienak, eta faktore horren ondorioz, elikagaien toxiinfekzio-gune bihur daitezke. Arrazoia sinplea da; izan ere, elikagai horien prestaketa eta kontsumoa ez dira berehalakoak, barraren birjartze-denboraren mende daude: zenbat eta gehiago kontsumitu, orduan eta azkarragoa eta, beraz, arrisku txikiagoa. Aldiz, gutxi kontsumitzen bada, berandutzea areagotu egin daiteke, eta, hala, arratsaldean, goizean egindako pintxoa jan daiteke, eguraldia aurka doalako. Egin berri den pintxoa erakargarriagoa da, eta orduak igaro ahala lehenago kontsumitzera joko du, baina jateko aukerak gutxitu egiten dira.\nTapak eta pintxoak kontsumitzeko arrisku erantsia duen ohitura bat, gaurkotasun handikoa, zerbitzatzen diren ingurunea da. Kontsumitu aurretik, ez dira sukalde batean gordetzen. Sukalde horren higiene- eta osasun-giroa gehiago edo gutxiago kontrolatuta dago. Aitzitik, taberna bateko barraren gainean jartzen dira. Barra horretan, giro-baldintzek tenperatura handia eragin dezakete, intsektuak egon daitezke eta etengabe joan eta etorri behar dute eskuetatik, edalontzietatik eta txanponetatik. Horrez gain, eztul eta doministikuak ere jar daitezke, eta horiek elikagaia kutsa dezakete. Sukaldaritzako prestakuntza hori, beraz, osagaiek edo sukaldean manipulatzeak eragindako kutsaduraren ondorio izan daiteke. Denbora hori, askotan, luzea izaten da, eta inkubazio-aldi gisa jardun dezake. Horrez gain, ingurune egokia izan daiteke kutsadura berrietarako, eta tenperatura altua izan dezake, bakterioak garatzeko egokia.\nOro har, ostalariak arrisku-egoera horren berri izaten du, eta baliteke bere establezimenduan pintxoak edo pintxoak egiten ez baditu saihestea, baina kontsumitzaileak, batzuetan, arriskua saihesten du. Estatistiken arabera, prestakin horiek elikagai-toxiinfekzio askotan parte hartzen dute, baina gaur egungo gastronomia-joerek adierazten dute elikadura-ohitura berrien gusturako bidea dela. Konbinatu otordu lasterra barran, eguneko edozein ordutan, bereziki arratsaldeko lehen orduan, prezio eskuragarriekin eta sukaldari ospetsuen sormen-talentuarekin. Espainiako kulturaren adierazle gastronomikoak eta ostalaritzako establezimendu baten aurkezpen-txartela dira. Beraz, merezi du haien elikadura-segurtasuna bermatzeko ahalegina egitea, osasun-aholku batzuen jarraipena eginez:\nOsagai “txikiak”, kalitate gorena: hornitzaileei dagokienez, eskakizun zorrotzagoak egin behar dituzte, eta elikagaien kalitatea eta higienea bermatu behar dute, dagozkien ziurtagirien bidez. Komeni da kontrolatu gabeko edo jatorri zalantzagarriko osagaiak ez erabiltzea, nahiz eta etxean eginak direla ziurtatu. Edaria kontsumitzean tapa oparia bada, haren kostua lehenago baloratu beharko da. Osagaiak aurrezteagatik, establezimenduaren kalitatea kolokan jar daiteke.\nSukalde txikia, baina higieneari dagokionez zorrotza: askotan, tapatzeko edo pintxoa egiteko erabiltzen diren establezimendu horiek ez dute menurik prestatzen, eta sukalde txikia eta oso mugatua dute lan egiteko. Neurri txikia izanik ere, gutxieneko baldintza batzuk bete beharko dira diseinuari eta materialei dagokienez, higiene egokia bermatzeko. Zenbat eta leku gehiago izan, orduan eta ahalegin handiagoa egingo da. Garbitasuna eta ordena lehentasunezkoak dira.\nElaborazio bereizia: osagaien araberako lan-ildoak garatu beharko lirateke (barazkiak, haragia, arraina…), nahiz eta ia inoiz ez den posible, leku gutxi dagoelako. Horregatik, denboran zehar bereizi behar dira. Prestakinak txandakatu egin behar dira, eta ez aldi berean. Erabiltzen diren gainazalak eta tresnak garbitzea eta, osagaiei dagokienez, bereizita edukitzea, haien izaeraren arabera, kutsadura gurutzaturik gerta ez dadin.\nItxarote babestua eta kontrolatua: pintxoa egin ondoren, kontsumitu arte denbora eta baldintzak zaindu beharko dira. Eskualde jakin batzuetan hain errotua dagoen pintxoaren kultura ez dago osasun-eskakizunekin kontrajarrita. Bitrinak, bai babesgarriak bai hoztuak, barruan pintxoak jartzeko, horien gainean ezer ez erortzeko eta hozte kasuetan kontserbazio tenperatura egokian mantentzeko modukoak izango dira. Ezinbestekoa da erraz garbitu eta desinfektatzea eta tenperatura-irakurgailua izatea. Estalki batzuk unean bertan egiten dira, eta horrek arrisku txikiagoa dakar, eta beste batzuk berotu egiten dira. Azken kasu horretan, tenperatura egokia izatea osasun-bermea izango da.\nHartu edo eskatu? : pintxoaren erakargarritasunetako bat kontsumitzailearen zuzeneko sarbidea da. Hala ere, ez da ahaztu behar arrisku gehigarria dakarrela, gaizki itxitako bitrinen kasuan bezala. Hobe da zerbitzariak erabiltzea, sardexka edo tresna egoki baten laguntzarekin.\nHondakin gehiago dituen barra (zotzak, ezpain-zapiak…): pintxoak saltzeak zabor gehiago sortzea eragiten du, horrek dakarren osasun-arriskuarekin. Establezimenduaren jarduera egiten den bitartean erratza kentzea arriskutsua izan daiteke, hautsa eta zikinkeria sortzen baitira. Hobe da horrelako hondakinak biltzeko eta maiz husteko ontzi txikiak izatea.\nKontuz anisakisarekin: oso estalki ezaguna ozpin-antxoak dira, non arrain gordin hori makurtzen baita. Hala ere, tratamendu horrek ez du ez anisakis nematodoa ezabatzen ez desaktibatzen. Prestaketa horretarako erabiltzen diren antxoak izoztu egin beharko dira lehenago, legeak zehazten duen moduan. Gauza bera gertatzen da beste arrain batzuekin ere.\nArrautzarekin egindako tortillak eta elaborazioak dira elikagaien toxiinfekzioaren arrazoi nagusietako bat. Pintxoak eta tapak ez dira salbuespena. Kontu handiz egin behar da. Hobe da arrautza higienizatua erabiltzea, baita prestakin beroetan ere. Arrautza freskoa errestaurazio kolektiboan erabiltzea debekatuta dago 75 °C-tik behera prestatutako edozein plateretan. Egin ondoren, eta kontsumoa berehalakoa ez bada, hozkailuan eduki behar da kontsumitu arte, eta ahalik eta azkarren kontsumitu.\nPINTXOAK 'VERSUS' PINTXOAK\nPintxoek eta pintxoek eztabaida sortzen dute espezialista gastronomikoen artean. Bi termino horiek sinonimo gisa erabiltzen dira maiz, baina adituek puntuatu egiten dituzte. Tapa “edari batez zerbitzatutako janari-zati txiki bat” den bitartean, pintxoa “aperitibo gisa hartutako janari-zati bat da, eta, batzuetan, pintxoa zeharkatzen du”. Batzuek oso zezen hitz batez ere deitzen diete: banderillak. Hala ere, bereizketa horrek ez dio eragiten tratamenduari elikagaien segurtasunari dagokionez. Nolanahi ere, pintxoan faktore gehigarri batek parte hartzen du, zotzak, eta kutsadura-iturritzat hartu behar da. Bien bitartean, badirudi tapak edari-ontzia estaltzeko eta zikinkeria-hondarrak ez erortzeko edo euliak ez pausatzeko asmatu zirela, nahiz eta horren ondorioz zikinkeria eta euliak tapan bertan amaituko liratekeen.\nLEGE BIDEZKO BABESA\nJanari prestatuak prestatu, banatu eta salerosteko higieneari buruz indarrean dagoen araudiak, azaroaren 29ko 3848/2000 Errege Dekretuak, elaborazio horiek kontserbatzeko baldintzak ezartzen ditu, bai higieneari bai tenperaturari dagokienez. Hala, pintxoak, pintxoak eta errazioak arautzen dira, besteak beste, ekoizten direnetik kontsumitu arte, baita APPCC sistemetan oinarritutako establezimenduaren eskakizun orokorrak ere, malgutasun-irizpide berrien arabera aplikatuta. Legeria horren arabera, prestatutako elikagai erakusgarriak kanpoko kutsaduretatik eta hoztea eskatzen duten prestakinetatik babestu behar dira. Horien bizitza erabilgarria 24 ordura arte luzatzen da, eta gehienez 8 °C-ko tenperaturan hoztu behar dira. Tratamendu termikoa jasan badu, produktua ahalik eta azkarren atera behar da, erdigunean tenperatura horretara iritsi arte. Indarra duen legeria deusetan galarazi gabe, udal bakoitzak bere udal ordenantza zehaztu dezake.\ningredientes-eu pinchos-eu preparaciones-eu tapak tenperatura


Udalerriko 16 langabe kontratatuko ditu Getxoko Udalak - Getxo - Hiruka.eus\nHiruka.eus 2018-10-19 11:23\nGetxoko Udalak 440.608 euroko diru-laguntza jaso du Lanbide-Euskal Enplegu Zerbitzutik. Laguntza hori, alde batetik, enplegua sustatzeko erabiliko da; horretarako, Getxoko 16 langabe zuzenean kontratatuko dira (187.043 euro). Bestetik, Getxoko enpresentzako kontratazio-laguntzak emango dira (253.565 euro).\nIgnacio Uriarte Ekonomia Sustapenerako zinegotziak esan duenez, "enplegua sustatzera bideratutako diru-laguntzaren helburua da bultzatzea lan-merkatuan sartzea laneratzeko zailtasun bereziak dituzten pertsonak, aldi baterako lan esperientzia baten bidez, beraien prestakuntza, gaitasun pertsonalak eta motibazioa indartzeko asmoaz".\nHori horrela, Getxoko 16 langabe kontratatuko dira hamar udal-proiektu garatzeko. Gutxienez, %40 emakume langabetuak izango dira, %30 diru-sarrerak bermatzeko errenta jasotzen duten pertsonak eta %15, 55 urtetik gorakoak. Eskatutako profilak hurrengo hauek dira:\nenpresa- aholkularia (1)\nartxiboen edota liburutegien administrazio-langilea (2)\nliburutegi- edota dokumentazio-laguntzailea (1)\nadministrari komertziala (2)\nadministrari teknikoa (3)\nKontratazio horietarako denetarako hautagaien aukeraketa egingo da Euskal Enplegu Zerbitzuan erregistratutako eskaintzaren bidez, urriaren 29tik aurrera eta, horrenbestez, ezinbesteko baldintza izango da pertsona interesdunak langabeak izatea eta Lanbiden izena emanda egotea.\nBestalde, Getxoko Udalak diru-laguntzak emango dizkie tokiko enpresei, hiru eta sei hilabete arteko kontratuak egin diezazkieten langabeei. Kontratu horiek 2018ko ekainaren 21etik abenduaren 31ra bitartean hasi beharko dira. Hiru hilabeteko lanaldi osoko lanpostu bakoitzeko 3.000 euroko laguntza emango da gehienez, eta sei hilabeteko edo gehiagoko lanpostu bakoitzeko 6.000 euro.\nSei hilabeteko edo gehiagoko iraupena daukan lanaldi osoko lan-kontratu bakoitzeko, laguntzaren zenbatekoa, gehienez, 9.000 eurokoa izango da, honako kolektibo hauen barruan dauden pertsonak kontratatuz gero: diru-sarrerak bermatzeko errentaren titularrak edo onuradunak, 35 urtetik beherakoak direnak eta lehen lanpostua eskuratzen dutenak, 55 urtetik gorako iraupen luzeko langabetuak. Enpresak izango dira langabetuak aukeratuko dituztenak. Deialdia azaroaren hasieran BAOn argitaratzea aurreikusten da. Egun horretatik aurrera aurkeztu ahal izango dira eskaerak.\nIaz Getxoko 52 langabe kontratatzea lortu zen, Lanbidek Enplegua Sustatzeko Tokiko Ekintzen deialdirako eman zuen diru-laguntzari esker (416.648 euro). Kontratatutakoen %65 emakumeak izan ziren, %17, 55 urtetik gorakoak (9 pertsona), diru-sarrerak bermatzeko errentaren 6 onuradun, iraupen luzeko 6 langabetu, 35 urtetik beherako 3 pertsona, 45 urtetik gorako 3 pertsona eta bazterketa arriskuan zeuden 2.


HAZIAK Ideia Gazteen Lehiaketa 2021 « VGaztea bloga\nHAZIAK Ideia Gazteen Lehiaketa 2021\nKategoriak: Gazte Plana — Etiketak: gazteak, haziak, ideia gazteak, lehiaketa, sormena — 17 martxoa 2021 08:00\nUuhmm… Ideia bat daukagu!\nKontuan izan lehiaketa ia denetara dagoela zabalik eta zuen ideia errealitate bihur daitekeela: zuen neurrira egindako lantegiak, topaketak, muralak, proiekzioak, sormenerako espazioak, film laburrak, erakustaldiak… Ez jarri mugarik eta jar ezazue oraintxe bertan burua funtzionatzen, erronkara apuntatzen zarete?\nIrakurri arretaz lehiaketaren oinarriak : lehiaketaren oinarriak (pdf)\nBehar diren dokumentuak bete, idatzi zuen ideia eta bidali haziak@vitoria-gasteiz.org helbidera (azkenengo eguna maiatzak 3).\nIdeiak guztiak ezagutzeko bilera egingo dugu. Saio horretan lan kolektiboa egingo dugu, eta helburua zuen proiektuak hobetzeko ideiak eta iradokizunak jasotzea izango da. Bilera horretara joatea behar-beharrezkoa da lehiaketan jarraitu ahal izateko.\nEkainean bisita ezazue udal web orria vitoria-gasteiz.org/haziakeu eta ezagutu lehiaketaren emaitza.\nEskabide-orria (I. eranskina) pdf\nAitaren, amaren edo tutorearen baimena 14-17 urte bitartekoentzat (II. eranskina) pdf\nAurkeztuko den ideiari buruzko informazioa (III. eranskina) pdf


Maiatzaren Lehenean kaleak hartzea – Alternatiba\nAgian pandemiak gehiegi ohitu gintuen plaza hutsak ikustera. Eta, agian, horregatik, inoiz baino beharrezkoagoa da gogoratzea gaur bezalako egunetan, Maiatzaren Lehenean, berriro ireki behar ditugula zumardi handiak, duintasuna aldarrikatzen duten emakume eta gizon askez betetzeko. Lan duinak bizitza duinentzat; pentsio duinak bizitza duinentzat; eta zaintza duinak bizitza duinentzat.\nIzan ere, kale huts eta isilek antz handiegia dute munstroak sortzen diren argi-ilun horrekin, mundu zaharra hilzorian dagoela eta berria jaiotzen ez den bitartean. Ezkerrak hutsune horiek betetzen ez dituenean, faxismoaren mamua gorpuztu egiten da.\nHorregatik deitzen dugu gaur erresistentziaren argia piztera, eta borrokari eusteko. Izan ere, duintasuna egunez egun konkistatzen da, begiak kliskatu gabe begiratzerik ez dauden sute txikiak piztuz. Kalera ateratzeko ordua da.\nBikila «Estatu batek herri baten erabakitzeko eskubidea ez errespetatzea demokrazia arrakala nabarmena da»


Arrosario Santua > Argizko Gertakariak 5-. Eukaristiaren Eraketa > Puntua 21\nPazko-Jaia gainean zen. Jesusek bazekien mundu hau utzi eta Aitarengana joateko ordua iritsi zitzaiona. Munduan ziren beretarrak beti maite izan zituelarik, azkenean bete-betean maitatu zituen (Jn 13, 1).\nMunduan iluntzen ari zen, erritu zaharrak, gizadiarekiko Jaungoikoaren erruki amaigabeko antzinako ezaugarriak bere betera iritsiko ziren, egiazko egunsentiari bidea emanez: Pazko berria. Eukaristia gauez izan zen eratua, Pizkundeko goizaldia aldez aurretik prestatzen zuela.\nJesus maitasunez gelditu zen Eukaristian..., zuregatik.\n-Gelditu zen, gizonek nola hartuko zuten jakinik... baita zuk nola hartzen duzun ere.\n-Gelditu zen, jan dezazun, ikustera joan eta zure gauzak konta diezazkiozun eta, Sagrario ondoan otoitzean eta Sakramentua hartzean tratatuz, egunean baino egunean maitemin zaitez, eta beste arima batzuek –askok!- bide berea jarrai dezatela eragin dezazun.\nUme txintxo: nola ematen dieten musu maite dutenaren loreei, eskutitzari, oroigarriari!\n-Eta zu, inoiz ahazterik izango al duzu beti zure ondoan duzuela... Bera!? –Ahaztuko al duzu... jan dezakezula?\n-Jauna, ez dezadala berriro lurrari itsatsita hegan egin!, egon nadila beti Kristo den Eguzkiaren izpiez argituta Eukaristian! Ez dadila eten nire hegaldia zure Bihotzeko atsedena iritsi artean!\nIturriak: Igaro egiten den Kristo da, 155. z. Sutegi, 887., 305., 39. z.


1936ko Gerrako lubakiak\n...batzuk batetik bestek bestetik\natzeruntz ziran abitu, /\netzuten asko pentsatu... /\nEskuz egindako 22 lehergailu atera dituzte lur azpitik. Iturgintzako hodiekin egindako granadak dira, 1936ko testuinguruan eta aurretik oso erabiliak –txorizoak, txurroak edota ukondoak izenez ezagunak–. Seguruenik hortik gertu zegoen Brunet y Cía ehun lantegian manufakturatu zituzten. Ez dira herdoildutako pieza hutsak. Aurkikuntza horrek erakusten du zein baliabide kaskarrekin egin behar izan zieten aurre errepublikarrek altxamendu militarrari.\nAndatzako fronteko erpin batean zegoen Txaldatxur, “fronte horrek mantendu zuen Gipuzkoa denbora askoan errepublikarren esku”, dio Muguruzak. Eusko Legebiltzarrak eskatuta EHUko ikerkuntza talde batek egin berri duen Memoriaren ibilbideak txostenean, “gerra memoriaren” tokien zerrendan ageri dira inguru horiek. Bertan ibili ziren atzera eta aurrera Amuategi batailoiko sozialistak, Eusko Gaztedikoak, anarkistak, Kandido Saseta komandantea, Koldo Mitxelena euskaltzalea…\nGerra hasi berritan, jendea ez zegoen prestatuta, Muguruzaren esanetan, “horregatik Intxortako lubakiak eta hemengoak ez dira berdinak”. Diferentzia hori ere agerian geratu da faxisten eremuan aurkitutako beste lubaki bateko materiala inbentariatzean: jaurtigai aerodinamikoak, bala-zorro berriak, atun lata ugari… Molarena ejertzito profesionala zen. Eguneroko bizimoduaren berri ematen duten eraikuntzak ere azaldu dira. Lanean ari zirela, zeharrean zihoan zulo bati erreparatu zioten Islada Ezkutatuak taldekoek, eta industen hasterakoan, muniziorik ez baina iltzeak atera zituzten atzaparrak betean: “Hasieran flash bat izan zen, gero ohartu ginen komunak zirela eta iltze horiekin lotzen zituztela egur-olak”.\nJendeak zer gertatu zen jakin nahi du\nHerri-ekimenean eta administrazioetan dabiltzan eragileek garbi dute lubakien berreskurapenak ez lukeela zentzurik ondare hori oroimen kolektiboan zabaltzeko ahaleginik egiten ez bada: “Guk ez genuen izan nahi arkeologo talde bat hilabetea mendian pasa eta ondoren laborategian ixten dena”, dio Etor Telleriak. Aramaioko udalak ere proiektu irekia proposatu zien, indusketak auzolanean egitea: “Ondo koordinatuz gero emaitza onak eman ditzake, parte hartzearen bidez lortzen da jendea sentsibilizatzea herriko ondarearen inguruan”.\nEta zerk bultzatzen du pertsona bat duela ia 80 urteko lubaki batean sartzera? Zer sentitzen du? Joxe Agustin Muguruzaren hitzetan, jendeak zer gertatu zen jakin nahi du: “Gauza bat dira banderak eta malkoak, eta bestea ikustea zer pasa zen. Gudarien artean amorru handia geratu zen; niri haietako batek esan zidan: ‘nazkagarri horiek nola irabazi ziguten?’. Sentimendu hori belaunaldiz belaunaldi igaro da, baina inork ez digu azaldu zer gertatu zen eta orain jendeak hori jakin nahi du”.


Mercadonaren dohaintza Guadalajaran - Mercadona\nKonpainiak erakunde sozialekin duen lankidetza sendotu du —adibidez, Guadalajarako Cáritasekikoa—, premiazko elikagaiak emanez, hala nola postreak, opilak, patatak eta esnekiak.\nKonpainiak, orain arte, 125 tona baino gehiago eman dizkie produktu eta elikagaitan Gaztela-Mantxako zenbait erakunde soziali.\nMercadona supermerkatu fisikoen eta onlineko salmentako konpainiak bere Eredu Arduratsua sendotu du COVID-19 gaitzak eraginda herrialdeak bizi duen egoera berezian. Hala, berriro jarri du martxan bere dohaintza-prozesua, eta ohiko lankide dituen Gaztela-Mantxako erakunde sozialei hainbat produktu eman dizkie. Gainera, neurri berriak ezarri ditu pertsonen segurtasuna nahiz erakunde horien hornidura bermatzeko.\nGonzalo Canelada Guadalajarako Mercadonako Kanpo Harremanetarako zuzendariak hau nabarmendu du: “Konpainiak, behar handiena duten kolektiboen ondoan egoteko konpromiso irmoan, bere Eredu Arduratsua indartu du, eta elkarlanean jardun du Gaztela-Mantxako elikagai-bankuekin eta jantoki sozialekin —2019an, 250 tona elikagai eman zituen Gaztela-Mantxan—. Bizi dugun egoera berezi hau oso aldakorra da, eta bizkorrak izan behar dugu gure erabaki eta planteamenduetan, helburu bakar bat izanik: egin behar den guztia egitea bizi dugun egoera bereziki konplexu honetan pertsona ahulenen beharrei erantzuteko”.\nBestalde, Lourdes López Sigüenzako (Guadalajara) Elizbarrutiko Cáritasen ordezkariak eskerrak eman dizkio konpainiari osasun-larrialdi honetan egiten ari den lanagatik: “Cáritas bere baliabideak eta proiektuak ezarri diren prebentzio-arauetara egokitzen ari da, eta egoera larrienean dauden pertsonak artatzeko eta laguntzeko ekintzak areagotzen. Hala, haien oinarrizko elikadura-premiei erantzuten die, eta gehien sufritzen ari direnekin hurbilagoa eta solidarioagoa izaten ari da. Keinu bakoitzak du garrantzia”.\nGuadalajarako Cáritaseko eta Mercadonako arduradunak produktu-entregan.\nMercadonaren elikagai-entrega Gudalajarako Cáritasi.


Bideo streaming bidez jarraitu Koldo Mitxelena Katedraren III. Biltzarra - Sustatu.eus - Teknologia albisteak\nBideo streaming bidez jarraitu Koldo Mitxelena Katedraren III. Biltzarra\n2012-10-04 : 13:51\nAurtengo urriaren 11n Koldo Mitxelenaren heriotzaren 25. urteurrena betetzen da. Data garrantzitsu hori gogoratzeko Koldo Mitxelena Katedrak bere III. Biltzarra antolatu du. Biltzarra 2012ko urriaren 8-11 bitartean izango da Gasteizen, UPV/EHUko Letren Fakultatean.\nHitzaldiak zuzenean bideo streaming bidez ere jarraitu ahalko dira.\nBiltzarrean, lau egunez, Mitxelenaren jardunean ardatz nagusi izan ziren hizkuntzaren historia eta historiaurrea, eta horiek garatzeko hizkuntza teoria eta filologiaren hainbat alderdi, aztertuko dira Euskal Herrriko eta kanpoko hainbat adituren eskutik.\nSarrera doan da interesatu guztientzat. Gainera, UPV/EHUk aukera askeko kreditu bat aitortuko die biltzarreko hitzaldiak entzuten dituzten ikasleei. Horretarako interesa duten ikasleek biltzarraren lehen egunean, urriaren 8an, izena eman beharko dute fakultateko Areto Nagusiaren sarreran.\nBiltzarreko hitzaldiak entzun nahi baina bertara joateko aukerarik ez dutenek zuzenean bideo streaming bidez ikusi ahalko dituzte EHUtb zerbitzuan, helbide honetan:\nBestalde, Twitterren biltzarraren jarraipena egiteko #kmk3 traola erabiltzea gomendatzen da.\nPrograma eta gainerako argibideak Koldo Mitxelena Katedraren III. Biltzarraren webgunean daude.\nRicardo Gómez #1\n2012-10-11 : 01:07\nBihar ostegunez biltzarreko saioak Arabako Lurralde Historikoaren Agiritegian izango dira (http://bit.ly/SMswCi), ez Letren Fakultatean.\nBestalde, baliteke bertan bideo streaminga zuzenean emateko arazoak izatea.


Guri buruz - Perfect Display Technology Co., Ltd.\nDISPLAY TEKNOLOGIA CO., LTD\nPerfect Display Technology Co., Ltd. 2006an sortu zen eta orduz geroztik LCD eta LED pantailako produktuen fabrikatzaile garrantzitsuena bihurtu gara, besteak beste, Joko-monitoreak, CCTV monitoreak, Ikuspegi publikoko monitoreak, All-In-One PCak, Digital Signage eta. Arbela interaktiboak. 15.000 m2-ko fabrika, 2 ekoizpen automatiko eta 1 eskuzko linearekin, urtean milioi bat unitateko ekoizpen-ahalmena dugu. Etengabeko hedapena dela eta, laster fabrika berri eta askoz handiago batera joango gara eta urtean bi milioi unitate baino gehiagoko gaitasuna handituko dugu\nGure diru-sarreren zati handi bat Ikerketa eta Garapenean gastatzen dugu eta ziur gaude mundu osoko monitore eta produktu bistaragarri onenetako batzuk hornitzen ditugula. Etengabe ahalegintzen gara gure produktu eskaintza berritzen eta hobetzen, produktu berriak aldizka eskaintzen baitira. Esperientzia handiko I + G adituak etengabe ari dira bezeroak behar eta nahi dituzun produktuak diseinatzen. OEM eta ODM zerbitzu osoak ere eskaintzen ditugu, beraz produktu jakin bat behar baduzu ziur gaude zuretzat diseinatu eta fabrikatu dezakegula.\nHarro gaude merkatuko merkeenak ez izateaz, uste baitugu produktuak edo kalitate handiko produktuak eraiki beharko genituzkeela uste dugulako! Gauzak horrela, kalitate oneneko lehengaiak soilik erabiltzen ditugu, paneletatik erresistentziaraino.\nGure enpresak ISO arau berrienak lortu ditu, ISO9001: 2015 eta ISO14001: 2015 barne, gurekin konfiantzaz lan egin dezazun. Gainera, gure produktu guztiek CCC, CE, FCC, RoHS, Reach, WEEE eta Energy Star ziurtagiriak dituzte eta UL ziurtagiria ordainduta dago.\nGure negozio filosofia funtsezko 4 printzipioetan oinarritzen da - Osotasuna, Berrikuntza, Kalitatea eta Zerbitzua\nGure asmoa da munduko pantailako produktuen fabrikatzaile nagusia izatea, eta uste dugu helburu hori lortzeko bidean gaudela.


Elikagaietako mikroorganismoak, denak ez dira berdinak | Consumer\nElikagaietako mikroorganismoak, denak ez dira berdinak\nBakterioek, birusek, onddoek edo legamiek beste era batera eragiten dute, elikagai desberdinei eraso egiten diete eta infekzio-ahalmen desberdina dute\nMikroorganismoak izaki bizidun mikroskopikoak dira, baldintza egokiak betetzen dituen ingurune batean garatzeko eta ugaltzeko gai direnak. Lurrean, landareetan, airean, organismo bizietan edo uretan egoten dira. Elikagaiak ingurune egokiak dira hazteko behar dituzten mantenugaiak eta hezetasuna ematen baitiete. “Mikroorganismo” hitzak bere tamainari egiten dio erreferentzia, mikroskopikoa baita eta behatzeko tresna egokiak (mikroskopioak) erabiltzea eskatzen baitu.\nMikroorganismoak edo mikrobioak txikiegiak dira begi hutsez argi ikus daitezen. Objektu batek 0,1 mm baino diametro txikiagoa badu, giza begiak ez du hautematen. 10 aldiz handiagoa den objektu batean ere oso xehetasun gutxi ikusiko lirateke. Bakterioak izaki mikroskopiko horietako bat dira. Gehienek nahiago dute ingurune epel eta hezeetan bizi, eta ez azidoegiak ez gaziak. Baina batzuk era guztietako espazioetan bizi dira.\nBatzuek oxigenoa (aerobioak) behar dute, eta elikagaien azalean garatzen dira. Beste batzuek oxigenorik gabeko inguruneak (anaerobioak) nahiago dituzte, eta laten edo haragiaren barruan garatzen dira. Haien beharrak ere aldatu egiten dira, ingurunearen arabera (oxigenoarekin edo gabe). Pertsonen aurrean duten portaeraren arabera, hiru taldetan bereizten dira:\nBakterio gehienak ez dira kaltegarriak, ezta erabilgarriak ere, zenbait elikagairen zapore eta usainak sortzen baitituzte: gazta, jogurta, hestebeteak, etab. Zenbait organoren parte ere badira, hala nola hesteetako florarena, zeinak, hura babesteaz gain, bere eginkizunetan laguntzen baitu.\nBeste batzuk kaltegarriak dira, aldaketak eragiten dituzte elikagaietan eta ez dira egokiak kontsumitzeko: haragi eta arrainen usteltzea edo esne garratza eragiten dute. Alteratzaile deritzenak dira, elikagaia hondatu eta erreakzio fisiko-kimikoen laguntzaz produktuaren bizitza erabilgarria mugatzen dutenak.\nPatogenoak, gaixotasunak eragiteko gaitasuna dutenak, talde txiki bat dira. Mikroorganismo horiek ez dute elikagaiaren aldaketarik eragiten (itxura, kolore eta zapore normalak), eta, beraz, nekez detekta daitezke. Tenperatura epeletan (gorputzeko tenperaturetan) garatzen dira eta, organismoaren barruan, infekzioak ugaldu eta sortzen dira edo toxinak sortzen dira. Batzuek bi prozesuetan parte hartzen dute, eta horregatik hitz egiten da elikagaien ondoriozko toxiinfekzioez.\nOnddoak mikroskopioa erabili beharrik gabe hautematen dira. Elikagaian, azkar zabaltzen den masa harroa osatzen dute. Nahiago dituzte giro epel eta hezeak, baina ez dira oso zorrotzak eta oso moldagarriak; horregatik, elikagai askotan egoten dira, batez ere frutetan, barazkietan, ogi hezean, gaztetan eta marmelada irekietan. Bakterioak bezala, portaeraren arabera, hiru multzotan bereizten dira:\nTresnak: zaporeak eta lurrinak ematen dizkiete zenbait gaztari (roquefort, camembert).\nKaltegarriak: elikagaiak aldatzen dituzte (biguntzea eta kotoi-orbanak).\nPatogenoak: batzuek substantzia toxikoak (mikotoxinak) sortzen dituzte, elikagaian sartu eta organismoari kalte egin diezaioketenak. Adibidez, “Aspergillus flavus”-ek baldintza desegokietan biltegiratutako zerealetan eta fruitu lehorretan ekoitzitako aflatoxinak, tenperatura eta hezetasun handiekin.\nLegamiak, onddo mikroskopikoak izan arren, kasu askotan co2-burbuilek eta alkohol-usain arinak eragiten dituzte. Azukrea eta hezetasuna behar dituzte bizirik irauteko, eta batzuek oxigenorik eza eta gatz-kontzentrazio handiak jasaten dituzte. Bi taldetan bereizten dira:\nTresnak: agente gasifikatzaileak ogia eta garagardoa fabrikatzeko prozesuetan edo ardoa ekoiztean.\nKaltegarriak: azukre ugariko produktuak (frutak, marmeladak eta zukuak) aldatzen dituzte, hartzitu eta alkohola eta gasa sortzen baitituzte. Ozpinetan onduak eta zuku azidoak ere alteratzen dituzte.\nElikagaiekin lotutako osasun-arazoak sor ditzaketen beste mikroorganismo batzuk birusak dira. Bizi-formarik txikiena dira, eta hain sinpleak, muturreko baldintzetara egokitzen direnak, bizitza latenteko formak hartzen dituzte, garapen-ingurune ezin hobea aurkitu arte luzaroan irauteko gai direnak. Haren tamaina 10-300 nanometrokoa da (milimetro baten milioirena), eta bakterioen anai-arreba txiki bihurtzen ditu. Mikrometro bat da, 1.000 nanometroren baliokidea.\nEhun biziak behar dituzte hazteko, eta, beraz, ez dute elikagaietan garatzeko gaitasunik. Biltegiratze-tenperaturek ez dute eraginik, baina giza gorputzera iristeko garraiobidea izan daiteke, hepatitis infekziosoaren kasuan bezala. Uraren eta molusku iragazleen bidez transmititzen dira. Birusak patogenoak dira beti, parasito zelularrak baitira.\nHain ohikoak ez diren arren, alga mikroskopiko batzuek elikagaiak kutsatzen dituzte eta itsas organismoetan metatzen diren biotoxinak sortzen dituzte, batez ere, haiek dituen fitoplanktona irensteagatik. Adibidez, marea gorri beldurgarriak, azido domoikoa (DA) sortzeko gai diren mikroalgez osatuak. Biotoxina ahaltsu horrek arazo gastrointestinalak, neurologikoak eta, kasu larrietan, heriotza eragiten ditu.\nGiza gorputzeko atal askok mikroorganismoak dituzte (ahoa, sudurra, belarriak, ilea, azazkalak, zauriak eta hesteak). Askotan, gaixotasunak eragiten dituzten bakterioak heste-jatorrikoak dira, enterobakterioak deritzenak. Talde honek bakterio ezagunenetako asko biltzen ditu: salmonella, shigella, yersinia eta E.coli. Hestean ugaltzen dira. Hortik aurrera, gorozkien bidez birmoldatzen dute ingurunea, eta berriro kutsatzen dute, ziklo fekal-ahal batean. Elikagaietako edo uretako enterobakterioen kopuru handiak akatsak adierazten ditu ekoizpen- edo kontserbazio-prozesuan, mikroorganismo horiek tratamendu termikoen edo kloratuaren bidez ezabatzen baitira.\nBakterioek eragindako kutsadura mikrobiologikoa da elikaduran osasun-arazoen kausarik ohikoena. Horretan du garrantzi erabakigarria manipulatzailearen jardunak. Bakterioak eta, oro har, mikroorganismo guztiak modu naturalean egon daitezke elikagaian bertan (haragi freskoak, arrainak eta itsaskiak, arrautzak, barazkiak…), edo kutsadura gurutzatuaren bidez (kontaktu zuzenaren edo zeharkakoaren bidez, labanen edo sukaldeko trapuen bidez), hautsa, lurra, animaliak eta manipulatzailearen bidez.\nKontsumorako uraren kontroletan kutsadura fekalaren adierazle analitikotzat hartzen dira bakterio koliformeak ingurune urtarrean enterobakterio patogenoak baino erresistenteagoak dira. Horien presentzia kutsadura fekalarekin lotuta dago, eta kontaketa handi bat haien grabitate-mailarekiko proportzionala da. Aitzitik, horrelakorik ez egoteak esan nahi du urak kalitate mikrobiologiko ona duela. Baina koliforme guztiak ez dira jatorri fekalekoak. Hori dela eta, koliforme totalak eta heste-jatorrikoak soilik diren koliforme fekalak zehazteko probak egin dira. Bereizketa horrek, gutxieneko errore-marjinarekin, beharrezkoa du analizatutako laginaren kutsadura ur beltzekiko konexioengatik ur beltzen jatorrikoa den.\nBeste elikagai batzuetan, hala nola aurrez prestatutako plateretan, koliformeak produktuaren kalitate higieniko-sanitarioa adierazteko parametro gisa erabiltzen dira, bereziki, produktua egiteko prozesuan. Ingurune horietan biziraupen mugatua dutenez, azkenaldiko kutsadura fekala adierazten du. Bestalde, mikroorganismo horiek higienizazio-tratamenduen bidez (pasteurizazioa, esterilizazioa…) ezabatzen direnez, esneak eta antzeko elikagaiek prozesu hori behar bezala egin den ala ez eta ondoren berriz kutsatu ez den egiaztatuko dute.\nBirusak baino askoz txikiagoak dira prioiak, ez dira mikroorganismoak, goiko ornodun guztietan dauden molekula proteikoak baizik. Eraldatzen badira, eritasun espongiformeak eragiten dituzte, hala nola behi eroen gaitza. Agente kutsagarri ez-konbentzionalak dira, beste organismo batzuk ugaldu eta infektatzeko gai direnak. Animalia infektatuetatik datozen haragi-elikagaien bidez eros daitezke, eta 10 urte bitarteko inkubazio-aldiaren ondoren gaixotasuna eragin dezakete.\nbakterioak birus koliformeak Medio-eu microorganismos-eu


Irekia Eusko Jaurlaritza - Gobierno Vasco :: Pedro Azpiazu sailburuaren agerraldia Elkarrekin Podemosekiko aurrekontu-akordioa azaltzeko\nPedro Azpiazu sailburuaren agerraldia…\n<iframe src="https://www.irekia.euskadi.eus/eu/embed/videos?video_path=2019%2F12%2F09%2Fnews_59072%2Fhtml5%2Fazpiazu_comparecencia.mp4" width="320" height="210" allowfullscreen></iframe>\nPedro Azpiazu sailburuaren agerraldia Elkarrekin Podemosekiko aurrekontu-akordioa azaltzeko Iturria: Irekia\nEUSKO JAURLARITZAREN ETA ELKARREKIN-PODEMOSEN ARTEKO AKORDIOAREN EKINTZA-EREMUAK, EAE-KO 2020KO AURREKONTUETARAKO\nEUSKO JAURLARITZAREN ETA ELKARREKIN PODEMOSEN ARTEKO AKORDIOAREN ZIFRAK\n2021erako eta ondokoetarako konpromisoa\nPOLITIKA FEMINISTAK ETA EMAKUMEENGANAKO INDARKERIARIK GABEKO BIZITZA\nPolitika feministak eta genero-indarkeriaren aurkako borroka\nKLIMA ALDAKETAREN KONTRAKO NEURRIAK\nKlima aldaketara egokitzea\nBABES-NEURRIAK FAMILIA, ENPRESA ETA GAZTEENTZAT\nEnplegu eta Garapen Ekonomikoa\nOsasuna eta adikzioak\nGUZTIA 2020 eta gerotik\nBLOKEA: POLITIKA FEMINISTAK ETA EMAKUMEENGANAKO INDARKERIARIK GABEKO BIZITZA\n“Elkarrekin Zaintzen” plana abiaraztea: zaintzen demokratizazioa sustatzea.\n2020-2021erako Berdintasunaren eta Indarkeria Matxistarik gabeko Bizitzen inguruko Prestakuntza Plana, euskal administrazio publikoetako profesionalei bideratua.\nSexu-abusuak prebenitzeko eta haiei arreta emateko Prestakuntza Plana, ume eta nerabeekin lan zuzena egiten duten euskal administrazio publikoetako profesionalei zuzenduta.\nDonostiako eta Gasteizko epaitegietara “ZUREKIN” programa pilotua zabaltzea, jarduketa judizialetan genero-indarkeriaren biktima diren emakumeei laguntza integrala emateko.\nHaur, Lehen eta Bigarren Hezkuntzan Afektibitate eta Sexu Hezkuntzako Programa, sexu-abusuak, sexu-indarkeria eta indarkeria matxistak prebenitzeko.\nGenero-indarkeriaren eraginpean dauden ume eta nerabeen laguntza eta babesa areagotzeko ekintzak.\nUme eta nerabeenganako indarkeria-egoerak prebenitzeko, sasoiz detektatzeko, arreta emateko, babesteko eta konpontzeko estrategia integrala.\nGenero-indarkeriaren biktima diren emakumeentzako ordainketa bakarreko laguntzara jotzeko baldintzak berrikusi eta eguneratzea.\nIndarkeria matxisten biktima diren emakume nagusientzako arreta:\nEmakume nagusiek historian eta gaur egun euskal gizartearen garapenari eta eskubideen lorpenari eginiko eta egiten dioten ekarpenaren balioa nabarmentzea.\nEmakume nagusienganako indarkeria matxisten moduak badaudela ikusaraztea eta haien inguruan sentsibilizatzea.\nIndarkeria matxisten biktima diren emakume nagusiei arreta emateko protokoloak berrikustea, jarduketak eta neurri bereziak eta beren errealitatera egokituak sartzeko.\nGenero-indarkeriaren biktimak babesteko neurriak, bizitza normalizatua izan dezaketela bermatzeko eta, horrela, haien birbiktimizazioa saihesteko.\nEtxean tratu txarren biktima diren eta sexu-indarkeriaren biktima diren emakumeei ematen zaien arreta hobetzeko aurrekontu-zuzkidura areagotzea.\nUdaltzaingoen eta Ertzaintzaren eta Justizia Administrazioaren arteko koordinazio-protokoloak berrikustea, indarkeria matxisten arretan irizpideak bateratu eta jarduketak hobetzeko.\nIndarkeria matxisten adierazleen sistema eguneratzea, ikuspegi globala eduki ahal izateko.\nIndarkeriaren biktimei arreta emateko instalazio judizialak ebaluatzea.\nEmakumeenganako indarkeriaren, etxeko indarkeriaren eta sexu-erasoen biktimei berehalako laguntza juridikoa emateko hitzarmena eguneratzea.\nSektore oso maskulinizatuetan enplegu egonkorra eta kalitatekoa sustatzeko prestakuntza- eta enplegu-programa.\nBLOKEA: KLIMA ALDAKETAREN KONTRAKO NEURRIAK\nDagoeneko abian diren azterlan geologikoez bestelako ikerketa- eta garapen-gastuetara bideratutako aurrekontu-zuzkidura –733.000 €– ezabatzea, eta 2020an esplorazio- eta/edo ikerketa-baimenetarako eskabide berriak ez egiteko konpromisoa.\nEAEko Jasangarritasun Energetikoaren Legean toki-erakundeei auditoretzak eta diagnostiko energetikoak egiten laguntzeko aurreikusitako finantza-tresna eratzea –10M/€–.\nMailegu eta aurrerakin itzulgarriko 90 M/€ 2020-2027 aldirako, udalek Jasangarritasun Energetikoaren Legea betetzeko garatu beharreko jarduketak finantzatzeko.\n2010aren eta 2015aren artean jarritako eguzki-energia termikoko etxeko instalazioen Auditoretza Plana (ikuskaritza eta hutsen zuzenketa).\nEEEren laguntza-lerro berezia, herritarrentzako argiaren tarifen, aurrezpenaren eta eraginkortasun energetikoaren analisiari buruzko formaziorako; arreta berezia eskainiko zaie lehentasunez jarduteko beharra duten euskal eskualdeei (Ezkerraldea, Meatzaldea, Oarsoaldea, Bidasoaldea eta Aiaraldea).\nEEEren laguntza-lerro berezia, industria-, nekazaritza-, merkataritza- eta zerbitzu-nabeen estalkietan autokontsumo elektrikoko energia fotovoltaikoko instalazioak jartzea diruz laguntzeko, datozen bi urteotan.\nLaguntza-lerroa RENOVE programa berrian, errekuntzako ibilgailuen ordez elektrikoen erabilera diruz laguntzeko, MDL garraio arinen lizentziadun garraiolari autonomoentzat.\nKontsumitzaileen erkidegoek kudeatutako autokontsumoko instalazioak jartzeko bi proiektu pilotu garatzea.\nEuskal herritarrak beren eguneroko bizitzan klima-larrialdiari aurre egiteko har ditzaketen neurrien inguruan sentsibilizatu eta kontzientziatzeko jarduketak.\nLehen sektorearen egokitzapena klima-aldaketara:\nDirulaguntza-lerro berezia, lehen mailako euskal sektorea klima-aldaketara egokitzeari buruzko ikerketa bultzatzeko (nekazaritza, abeltzaintza, basogintza eta arrantza).\nUlia-Jaizkibel KBEko kostaldeen aurreko itsas espazioko lur-itsasoaren jarraitutasunaren azterlana.\nKirol-arrantzako harrapaketek Euskadiko kostaldeko itsas arrantza-baliabideetan duten eraginaren azterlana.\nPartida berezi berria –500.000€–, euskal klusterrek 2040-2050erako ekonomia deskarbonizatuak beren sektoreetan izango duen eraginari buruzko txostenak egiteko.\nLasarteko legar-hobien urmaela gauzatzeko eta Batan eta Zapardiel ibaiak bideratzeko obrak finantzatzea.\nPasaiako ibaiaren eta Nerbioi-Ibaizabalen uholde-arriskuaren mapak eguneratzea, klima-aldaketari lotutako aurreikuspenen arabera.\nZadorrako sistemako urtegien oso mendeko diren edo defizitarioak diren arroetan akuiferoak jasangarritasunez ustiatzeko gaitasunari buruzko azterlanak.\nBLOKEA: BABES-NEURRIAK FAMILIA, ENPRESA ETA GAZTEENTZAT\nDSBEan % 4ko igoera, bai eta hileko sorospen osagarria ere, guraso bakarreko bizikidetza-unitateentzat.\nBermatzea etxebizitzarako eskubide subjektiboaren behin betiko diseinuak ez dakarrela etxebizitzaren prestazio ekonomikoaren hartzaile izan ahal izan direnak edo izan direnak etorkizunean etxebizitzaren prestazio ekonomikoa jasotzeko eskubiderik gabe geratzea, eta sistema batetik besterako trantsizio antolatua eta bermatzailea ziurtatzea.\nDirulaguntzadun programa, udalekin elkarlanean, alokairu babestuko erregimenean dauden gazteentzako etxebizitza partekatuetara bideratua.\nUdalekiko finantzako lankidetza-tresna berriak, adinekoentzako etxebizitza komunitarioak sustatzeko.\n2020an EAErako Alokairuko Prezioen Erreferentzia Indizea sortzea.\nEtxebizitza hutsen erregistroa abian jartzea.\nHaurreskolak partzuergoko 3 edo 4 ikasgela berri.\n0-3 urte bitartekoetan, egungo tarifak % 10 murriztea, 2020an eta 2021ean.\nErrenta-tarte berriak sartzea eta familia gurasobakarrei laguntzea.\n10M/€ areagotzea 2019-2023rako Hezkuntza Azpiegituren Planerako, eta lehentasuna ematea ISEK baxuko ikasleen kontzentrazio handiko eta hezkuntza-premien indizearen araberako ikastetxeei egin beharreko inbertsioei.\nEskoletako sukaldeak berreskuratzeko aurrekontu-zuzkidura areagotzea.\nEskola-sukaldeak udalekin kudeatzeko dauden proiektu pilotuak zabaltzeko konpromisoa.\nEuskadin UNEDi egiten zaion ekarpena areagotzea.\nLanda-inguruneetan dauden 16 eta 18 urte bitarteko adineko ikasleen eskola-garraioa, foru-aldundiekin elkarlanean.\nEuskaltzaindia eta Aranzadi Fundazioa subentzioak.\nEnplegua eta Garapen Ekonomikoa\n10M/€ Finantzen Euskal Institutuaren bidez, atzerriko taldeen desinbertsio-eragiketen ondorioz edo familia-enpresetan kapitalaren irteera latzen ondorioz eraginpean gera daitezkeen euskal enpresa bideragarrietan partaidetzak aldi baterako hartzeko.\nIraupen luzeko langabeen birkualifikaziorako programa, genero-ikuspegian oinarrituta, etorkizuna duten enplegu berdeko nitxoetara sarbidea izateko gaikuntza izan dezaten.\nToki-enplegua garatu eta sortzeko proiektuetarako eta lehentasunez jarduteko beharra duten guneetan toki-enplegua sustatzeko ekintzetarako aurrekontu-zuzkidura areagotzea (Ezkerraldea, Meatzaldea, Oarsoaldea eta Bidasoaldea), bai eta emakumeen langabezia-indizeak Euskadiko batez bestekoaren gainetikoak diren eskualdeetan ere (Aiaraldea, Arabako Errioxa, Enkarterri, Ibaizabal, Debabarrena eta Bidasoaldea), eta, horretarako, emakumeei lanaldi osoko kontratazio mugagabea egiteko laguntzak hobetzea, gizonen aldean soldata parekatzen dela bermatzeko.\n2020an Urdaibaiko Erreserba Biosferaren Jarduera Sozioekonomikoen Harmonizazio eta Garapen Programaren berrikuspen osoa amaitzea.\nPrestakuntza bidean dauden ikertzaileen eta doktorego ondokoen ordainsari gordinak areagotzea hurrengo laguntza berrien eta berritzeen deialdietan (gutxienez % 5 2020-2021 ikasturtean, eta beste % 5 2021-2022 ikasturtean).\n2020-2021 ikasturterako Ikertzaile Doktoreen Hobekuntzarako Doktorego Ondoko Programarako laguntza berrien eta berritzeen hurrengo deialdira bideratutako aurrekontu-zuzkidurak hobetzea.\nTokiko eta hurbileko merkataritza sustatzeko ekintzak.\nEuskal txikizkako merkataritza digitalizatzeko Plan Integrala prestatzea.\nKultura-eremuan prestakuntza duten gazteen enplegagarritsuna, birziklapena eta autoenplegua hobetzeko prestakuntza- eta enplegu-programa. Gizarte-ekonomia sustatzea eta beren lanbideak desagertzen ikusi duten eta prestakuntza berezia eskatzen duten profesionalak birziklatzea.\nAbetxuko Errotaren (Vitoria-Gasteiz) industria-ondarea berreskuratzen laguntzea.\nAurrekontu-proiektuan aurreikusten den sei ikuskariorderen areagotzeari laneko beste hiru ikuskari gehitzea.\nLan Ikuskaritzako Planen barruan, ekonomia berriaren sektoreetan jarduketa bereziak sartzea (gidaridun ibilgailuen alokairua, etxeko banaketa edo “delivery”), bai eta sektore feminizatuetan ere (egoitzak, etxeko laguntza eta etxeko langileak).\nGazte langabeen enplegagarritasuna hobetzeko “Lehen Aukera” programa birmoldatzea, eta lehentasuna ematea gutxienez bi urteko kontratazio mugagabeari, eta erreferentziazko hitzarmena aplikatzea, 1.200€ izanik erreferentziazko batez besteko soldata.\nLangile autonomoentzat antzeko programa diseinatzeko bideragarritasuna aztertzea.\nEuropako Gizarte Funtsaren baterako finantzaketa arautzen duen araudiak aukera ematen badu, gazteen enplegu-tasa areagotzea, bertatik toki-erakundeek 2014-2020rako gazte-enpleguaren programa operatiboaren esparruan gazteak kontratatzeko laguntzetara jo ahalko dutela (2019an % 16,2koa aurreikusten zen eta, 2020an, % 13koa). Eta programara jotzeko aukera duten toki-erakundeen artean informazio-kanpaina egitea.\nOsasun mentaleko arazoak dituzten ume eta nerabeei arreta emateko unitate espezializatuak sortzea:\nGipuzkoako Arreta Goiztiarreko Unitatea.\nUme eta nerabeentzako eguneko ospitalea. Bizkaiko Nerabeentzako Terapia Intentsiboko Puntua (Osasun Mentaleko Sarea).\nUme eta nerabeentzako eguneko ospitalea Basurtun.\nNahasmendu mental larria duten babespeko adingabeen zentroak (foru-aldundiekin partekatutako baliabidea)\nLehen mailako arretan, 2020-2022 aldian beste 92 plaza gehiago sortzeko konpromisoa –Lehen Mailako Arretaren Estrategian aurreikusitako 46 plazez gainera–, erizaintzaren, lehen mailako arretarako famazialarien, fisioterapeuten eta administrazio-laguntzaileen kategorietan.\n000€-ko aurrekontu-zuzkidura, Euskadin ausazko jokoa eta substantziarik gabeko beste adikzio batzuk prebenitzeko eta tratatzeko.\nVitoria-Gasteiz, 2019ko abenduaren 9a\nintervencion_azpiazu_acuerd... behera kargatu (20 MB)\nazpiazu_oinarri_nagusiak_eu... behera kargatu (600 KB)\nazpiazu_euskadiren_esparrua... behera kargatu (300 KB)\nazpiazu_akordioa_eu.mp4 20 MB\nazpiazu_euskadiren_esparrua... 10 MB\nazpiazu_oinarri_nagusiak_eu... 10 MB


Ander Errandoneak pilota profesionala utzi du 20 urterekin «ilusioa eta konfiantza galduta» | Kirolak | Naiz\nAnder Errandoneak pilota profesionala utzi du 20 urterekin «ilusioa eta konfiantza galduta»\nAnder Errandonea aurrelari gazteak esku pilota profesionala uzteko erabakia hartu du. Debuta 2017ko urtarrilean egin eta gero, arazo ugari izan ditu eskuetan. Konfiantza eta ilusioa galduta, erabakia «ongi pentsatutakoa» dela azpimarratu du bere agurrean eta eskerrak eman nahi izan dizkio Aspe enpresari profesionaletan aritzek oaukera emateagatik.\nnaiz|2018/02/09 17:12 Eguneratua:\nAnder Errandonea, bere debut egunean, Tolosan. (Juan Carlos RUIZ / ARGAZKI PRESS)\nBerako aurrelariak, eskuetako arazoak medio, esku pilota profesionala utzi du. Profesionaletan urtebete eman ostean, erabaki hau hartzeko beharrean ikusi du bere burua. Asperekin egin zuen debuta 2017ko urtarrilaren 2an, eta ordutik lesio ugari izan ditu.\nEnpresak jakinarazi duenez, hainabtetan egon behar izan du asteetan edo hilabeteetan geldirik eta pilota profesional uzteko erabakia hartu du. Era berean, frontoietara itzultzen zen bakoitzean pasa beharreko froga eta honek sortutako presioak ere ez dute lagundu.\nErrandoneak adierazi duenez, konfiantza eza eta ilusioa galdu izana dira bi arrazoi nagusiak: «Guztiek esaten zidaten profesionaletako lehen urtea oso gogorra izanen zela, baina nire kasuan lesioek are eta gehiago gogortu dute». Erabakia, ongi pentsatua dela ere azpimarratu du. «Horrelako erabaki bat ez da asko pentsatu gabe hartzen. Aspaldi planteatu nuenean oso gogorra egin zitzaidan, pilotari ororen ametsa baita profesionaletan aritzea. Baina kantxara konfiantzarik eta ilusiorik gabe irteten zarenean ez dago beste biderik».\nAgurrean Fernando Vidarte eta Asperi «aukera» eskertu nahi izan die.


Publicado 2019/08/24 09:58:12CET\nDONOSTIA, 24 Ago. (EUROPA PRESS) -\nEuskalmet euskal meteorologia agentziaren iragarpenaren arabera, larunbat honetan, abuztuaren 24an, barnealdean eguraldiak bide beretik jarraituko duen bitartean, kantauri isurialdean, aldiz, bereziki kostaldean, aldaketak espero ditugu.\nItsasertzean, goizean zehar Bizkaitik hasita, haizea ipar-mendebaldetik finkatuko da eta poliki-poliki hodei baxuak ugarituz joango dira, giroa motelduz. Arratsalderako hodeitza hau Gipuzkoa eta Bizkaia barnealdera zabalduz joango da.\nEgoera honekin, kostaldean tenperatura jaitsi egingo da. Araban eta Nafarroan, aldiz, giro eguzkitsuak jarraipena izango du eta maximoak 30-35 gradu artean kokatuko dira. Bilbon 18 gradu espero dira gutxienez eta 28 gehienez, Donostian 17 gutxienez eta 30 gehienez, Gasteizen 12 gutxienez eta 34 gehienez, eta Iruñean 16 gutxienez eta 36 gehienez.\nItsasoan hego-osagaiko haizea ibiliko da 2-3ko indarrarekin, eta goizean zehar mendebal eta ipar-mendebaldetik finkatuko da 3-4ko indarrarekin, 5eko tarteren batekin. Itsaso kizkurra eragingo du eta ondoren itsaskirria edo itsaskia, itsaski handiko gune batzuekin. Ipar-mendebaldeko hondoko itsasoak 0,5 eta metro bat arteko olatuak altxatuko ditu.


XXI. mendeko giza populazioa - ZientziaEus\nXXI. mendeko giza populazioa\n2001/05/25 Galarraga Aiestaran, Ana - Elhuyar Zientzia\nPopulazioaren Erreferentzia Bulegoak urteko azterketan aditzera eman duenez, XXI. mendean munduko giza populazioan aldaketa handiak gertatuko dira.\nAste honetan argitaratu den txostenaren arabera, herrialde garatuen populazio-hazkundea ia guztiz gelditu da eta hazkunde demografikoa Asia, Afrika eta Latinoamerikako herrialdeei zor zaie.\nUrtean, jaiotakoen eta hildakoen arteko aldea neurtuta, munduko populazioari 83 milioi gizaki gehitzen zaizkio, eta horietatik, milioi bat soilik dagokie herrialde garatuei. Hain zuzen ere, herrialde garatuetan ugalkortasun-tasa ordezkapen-tasa (2,1 ume emakume bakoitzeko) baino altuagoa duen herrialde bakarra Estatu Batuak da.\n1950. urtean, garapen-bidean dauden herrialdeetako populazioak herrialde garatuenena bikoizten zuen; 2050. urterako, ordea, alde hori 6 aldiz handiagoa izan daiteke. Horrela, garapen-bidean dauden herrialdeen populazioari 2,9 mila milioi gehituko zaizkio eta herrialde garatuei 49 milioi besterik ez. Izan ere, garapen-bidean dauden herrialdeetako batezbestekoa emakumeko 3,6 haur izaten da eta herrialde garatuena, berriz, 1,6koa. Salbuespena Txina da, han oraindik ‘bikoteko ume bakarra’ politika dutelako.\nAldea nabarmena da eta herrialde berean ere eremu industrializatuen eta txiroen artean ezberdintasuna antzematen da. Adibidez, Indiako hego-ekialdeko hirietan jaiotza-data asko jaitsi da. Bestalde, Bangladeshen eta Egipton, lehen ikusitako jaiotza-tasaren jaitsiera moteldu egin da.\nEuropako egoera bestelakoa da oso. Jaiotzen diren ume-kopurua hildakoena baino txikiagoa da eta, gainera, bizi-iraupena gero eta handiagoa denez, adinekoen kopurua hazten ari da. Beraz, immigrazioagatik ez bada, populazioa jaitsi egingo da.\nPopulazioari dagokion gertaera deigarrienetako bat HIESaren hedapena izan da, batez ere Saharatik hegoalderako Afrikan. Horren ondorioz, Botswuanako, Hegoafrikar Errepublikako eta Zimbabweko populazioa hurrengo 50 urtetan jaitsi egingo dela iragarri du Populazioaren Erreferentzia Bulegoak. Orain dela urte batzuk ezin zen izurritearen eragina aurreikusi eta, izurriteak herrialde horietako populazioari buruzko kalkulu guztiak aldarazi ditu.\nDena dela, HIESa kontuan hartuta ere, munduko populazioa gehien bat Afrikari esker haziko da, 2050. urtean mila milioi gizaki gehiago izango baitira kontinente horretan, hau da, Europa (Errusia barne) osoko populazioa baino gehiago gehituko zaio.\nErrusian eta Ukrainan bai jaiotza-tasa bai bizi-iraupena jaitsi egin dira. Bi herrialde horiek Aro Modernoan gertatu den jaitsiera natural nabarmenena izaten ari dira (urtean % -0,7ko hazkundea dute).\nGaur egungo herrialde populatuena Txina da, 1,27 mila milioi biztanle baititu. 2025. urtean ere herrialde bera izango omen da populazio handiena duena eta 1,43 mila milioi txinatar izango omen dira. Txinaren ondoren, bigarren herrialde populatuena India da, 1,03 mila milioirekin, eta 2025. urtean 1,36 mila milioi izango direla aurreikusi dute. Eta hirugarren herrialde populatuena Estatu Batuak da, 285 milioi biztanle baititu. 2025. urtean ere hirugarren tokian egongo omen da, 346 milioirekin.\nSei mila milioi